Τα «παράξενα ζευγάρια» της προόδου και της συντήρησης - Γιώργος Πανταγιάς\nΠοιος είναι λοιπόν προοδευτικός ή συντηρητικός σήμερα και κατ’ επέκταση τι είναι προοδευτική ή συντηρητική διακυβέρνηση, σηκώνει μια μεγάλη συζήτηση. Η ταυτότητα δεν διαβεβαιώνεται με διαπιστευτήρια. Και πολύ περισσότερο με τους γνωστούς παλιούς φορμαλισμούς. Με μια σύντομη περιδιάβαση στην εγχώρια σκηνή εύκολα διαπιστώνουμε, πως σε όλους τους κομματικούς σχηματισμούς μεγάλους και μικρούς φωλιάζουν προοδευτικές και συντηρητικές δυνάμεις. Οι αποχρώσεις άλλοτε είναι έντονες και άλλοτε αχνές. Ο διπολισμός μπορεί να είναι κυρίαρχος, αυτό όμως δεν σημαίνει ότι είναι απαλλαγμένος από συγχύσεις ή ακόμη και στρεβλώσεις. Για να μη πω και διφυή χαρακτήρα. Εξάλλου σε παράξενους καιρούς εύλογο είναι να προκύπτουν και «παράξενα ζευγάρια». Οι επιφανειακές και ετερόκλητες συναντήσεις είναι εξηγήσιμες. Δεν είναι τυχαίες ούτε ευκαιριακές.\nΟ γνωστός δεξιός εθνικόφρων λαϊκισμός σε πολλές περιπτώσεις είναι αγκαζέ με τον αποκαλούμενο αριστερό συντηρητισμό. Ο κρατισμός φύεται σ’ όλες τις πλευρές του κομματικού συστήματος. Το ίδιο και ο εθνικισμός. Πως ερμηνεύεται αυτό; Η αριστερά και η δεξιά έχουν ένα κοινό χαρακτηριστικό: Τις δύο ψυχές. Η δογματική και ιδεοληπτική αριστερά συναντάται σε πολλά επίπεδα με την καθυστερημένη και λαϊκίζουσα δεξιά. Το αντίστοιχο συμβαίνει με την κοσμοπολίτικη και σύγχρονη αριστερά και την αντικρατική και μεταρρυθμιστική δεξιά. Το παρατηρούμε διαρκώς και στην Ελλάδα και στην Ευρώπη. Μια συστημική ανάγνωση μας βοηθά να αντιληφθούμε τη συμμετρία που υπάρχει μεταξύ των διαφορετικών τάσεων, οι οποίες διαπερνούν τις δυνάμεις της Ν.Δ, του ΣΥΡΙΖΑ και του ΚΙΝΑΛ. Και ταυτόχρονα να διαπιστώσουμε την ασυμμετρία που κυριαρχεί στον τωρινό διπολισμό. Πέρα λοιπόν από τις γνωστές ταμπέλλες, οι ιθύνοντες της πολιτικής χρήσιμο θα ήταν να αποσαφηνίσουν τις έννοιες της προοδευτικής και συντηρητικής διακυβέρνησης, αφήνοντας στην άκρη τις αποσκευές και τα εργαλεία του παρελθόντος.\nΠολιτικοί κολυμβητές σε ρηχά νερά←\nΝαρκοθετημένη η μάχη κατά της πανδημίας→


ΑΘΛΗΤΙΚΟΙ ΨΙΘΥΡΟΙ: «Να παίξει ανοιχτά η Ξάνθη»\nΣτον Arena FM 89,4 φιλοξενήθηκε ο παλαίμαχος ποδοσφαιριστής της Ξάνθης και του Ηρακλή, Νίκος Κριεζής και μίλησε για τον ημιτελικό του κυπέλλου.\nΓια τις δυσκολίες που πέρασε:\n«Πέρασα πολλοί δύσκολες εποχές εκείνη την εποχή. Παίξαμε με 10.000 δραχμές μισθό και ταλαιπωρήθηκα πάρα πολύ. Τώρα δουλεύουμε στον δήμο Ξάνθης σκουπιδιάρηδες και τουλάχιστον έχουμε την δουλειά μας. Ταλαιπωρούμε με τις τράπεζες πόσο καιρό. Οι ποδοσφαιριστές είναι σαν τα πορτοκάλια και όταν μετράς όλοι σε αγκαλιάζουν. Όταν δεν είσαι τίποτα σου γυρνάνε την πλάτη. Όταν χρειαζόμουν να μου βρούνε δουλειά δεν με βοήθησε κανείς».\nΓια το Ηρακλής – Ξάνθη:\n«Εγώ από την Ξάνθη ξεκίνησα και έκανα καριέρα όμως πέρασα και από τον Ηρακλή, άσχετα αν δεν έπαιξα. Η δυναμικότητα της Ξάνθης είναι ακόμα καλύτερη, έχει καλύτερο ρόστερ και πιστεύω πως έχει την δυνατότητα να πάει στον τελικό».\n«Η Ξάνθη πρέπει να πάει για να κερδίσει. Ο Ηρακλής έχει έμπειρους και καλούς παίκτες και το έχει αποδείξει στην πορεία του κυπέλλου. Η Ξάνθη πρέπει να πάει να παίξει ανοιχτά. Αν ο Ηρακλής δεν δεχτεί γκολ μετά έχει το προβάδισμα μέσα στην Ξάνθη».


ΙΣΟΠΟΛΙΤΕΙΑ - Διογένης\nΒρίσκεστε εδώ: Ισοπολιτεία Art » Διογένης\nΕπισκέψεις σελίδων από 09/01/2012 : 3455\nΔιογένης ο Κύων (Κυνικός)\nΣύντομο βιογραφικό και ανέκδοτα από τη ζωή του\nΟ Διογένης γεννήθηκε στη Σινώπη της Μ. Ασίας το 404 π.Χ., αλλά νέος εξορίστηκε και μετανάστευσε στην Αθήνα. Εκεί μαθήτευσε κοντά στον Αντισθένη, ιδρυτή της κυνικής φιλοσοφίας, αλλά τον ξεπέρασε και θεωρείται ως ο σημαντικότερος εκπρόσωπος αυτού του φιλοσοφικού ρεύματος.\nΠίστευε πως οι άνθρωποι δημιουργούν τεχνητές ανάγκες, γι αυτό γύριζε ξυπόλητος και κοιμόταν σ’ ένα πιθάρι κάτω από την Ακρόπολη.\nΈνα μεγάλο μέρος της ζωής του έζησε στην Κόρινθο ως δούλος-παιδαγωγός στο σπίτι κάποιου πλούσιου. Συγκεκριμένα ζούσε το καλοκαίρι στην Κόρινθο και το χειμώνα στην Αθήνα.\nΠέθανε στην Κόρινθο το 323 π.Χ., την ίδια ημέρα που ξεψύχησε ο Μέγας Αλέξανδρος στη Βαβυλώνα. Οι Κορίνθιοι τον κήδεψαν με μεγαλοπρέπεια και ανήγειραν στον τάφο του μια στήλη με ένα σκύλο από μάρμαρο της Πάρου.\nΑνέκδοτα από τη ζωή του Διογένη\nΟ Διογένης έζησε σύμφωνα με τις αρχές του και καυτηρίασε χωρίς συμβιβασμούς τα κακώς κείμενα της εποχής του. Υπάρχουν πάμπολλα σχετικά ανέκδοτα, που παραθέτουν διάφοροι αρχαίοι συγγραφείς, τα οποία είναι ενδεικτικά των αντιλήψεων και του ετοιμόλογου του άνδρα. Για χάρη των αναγνωστών μας παραθέτουμε τα πιο γνωστά:\nΚάποτε άναψε ένα λυχνάρι μέρα μεσημέρι και τριγύριζε στην Αθήνα ψάχνοντας. Όταν τον ρώτησαν τι κάνει απάντησε «Άνθρωπον ζητώ».\nΛέγεται πως ο Μέγας Αλέξανδρος συνάντησε το φιλόσοφο στην Κόρινθο και τον ρώτησε αν είχε καμία επιθυμία να του εκπληρώσει. «Να παραμερίσεις για να μη μου κρύβεις τον ήλιο», απάντησε ο Διογένης.\nΌταν τον ρώτησαν ποια θηρία δαγκώνουν περισσότερο, απάντησε: «Από τα άγρια, ο συκοφάντης, από τα ήμερα, ο κόλακας».\nΣτο γιατρό Διδύμωνα, που είχε φήμη γυναικά και θεράπευε το μάτι μιας παρθένας είπε: «Πρόσεξε μήπως θεραπεύων τον οφθαλμόν φθείρεις την κόρην!».\nΣτο γιο μιας εταίρας, που συνήθιζε να πετάει πέτρες στους περαστικούς είπε «Πρόσεξε παιδί μου, θα λιθοβολήσεις τον πατέρα σου».\nΌταν άκουσε τον ορισμό του ανθρώπου από τον Πλάτωνα (ον δίπουν άπτερον) μάδησε ένα πετεινό και δείχνοντάς τον στην Ακαδημία είπε: «Ιδού ο άνθρωπος του Πλάτωνος!»\nΤα στοιχεία για το Διογένη έχουν ληφθεί από το βιβλίο του Γ. Λάμψα «Λεξικό του Αρχαίου Κόσμου».\nΠροηγούμενη: Ισοπολιτεία Art\nΕπόμενη: Θέματα γλώσσας


ΝΕΕΣ ΚΥΚΛΟΦΟΡΙΕΣ Archives - Page 62 of 65 - The Music Magazine\nΝατάσα Θεοδωρίδου & Πέτρος Ιακωβίδης - Ενα Φιλί (Official Lyric Video)\nΛένα Παπαδοπούλου – Έκανες | Νέο Clip\nΜετά την ολοκλήρωση των πετυχημένων εμφανίσεων της, στο πλευρό του Νίκου Οικονομόπουλου στο ΘΕΑ, η Λένα Παπαδοπούλου επιστρέφει μουσικά με νέο τραγούδι «Έκανες». Μια ρυθμική ρούμπα που έρχεται να ανεβάσει...\nhttp://youtu.be/vRh0HZ_t_Qc Οι δύο τραγουδιστές ενώνουν, για πρώτη φορά, τις δυνάμεις τους δισκογραφικά, σε ένα ντουέτο με τίτλο «Φοβάσαι Ρε;»....\nΝέο άλμπουμ από τον Νίκο Οικονομόπουλο με τίτλο »Ένα Μικρόφωνο Κι εγώ». Κυκλοφορεί από την MINOS EMI με 11 νέες επιτυχίες. Ο Γιώργος Μουκίδης μπαίνει δυναμικά με άλλα δύο κομμάτια μετά το «Αν Πονάς». Οι σ...\nΣάκης Ρουβάς Δυο μήνες μετά τη οπτικοποίηση του υπέροχου single του «Δυο θεοί» από τον Θανάση Τότσικα, ο ίδιος σκηνοθέτης οπτικοποιεί με εξίσου μοναδικό τρόπο ένα ακόμα τραγούδι του Σάκη Ρουβά, που μας εί...\nΝέο τραγούδι από το Νίκο Οικονομόπουλο, ένα από τα τραγούδια που θα βρίσκετε στο νέο του CD! https://www.youtube.com/watch?v=U520B0CRLVU Στίχοι: Είμαι καλά, κοίτα με άλλαξα Με απάλλαξα απ’ ό,τ...\nΕπιστρέφει με ένα πολύ όμορφο τραγούδι και ένα εξίσου ωραίο Clip. Το νέο τραγούδι τις Ελένη Χατζίδου έχει τίτλο '' Εμμονή '' ενώ υπογράφει η ίδια στίχους και μουσική... Απολαύστε το... αξίζει......\nΔωσ' μου την δύναμη να πω πως τώρα πια δεν σ' αγαπώ να σε ξεχάσω να ησυχάσω''. Την δύναμη ζητάει μέσα από το τραγούδι του ο αγαπημένος τραγουδιστής Γιώργος Δασκαλάκης, δύναμη που παίρνει από την αγάπη του κόσμ...\nΒασίλης Καρράς – Απ’ Το Βορρά Μέχρι Το Νότο ( Νέο cd )\nΕπιστρέφει με νέο CD, με 11 καταπληκτικά τραγούδια. Βασίλης Καρράς - Απ' Το Βορρά Μέχρι Το Νότο Ακούστε το νέο CD του Βασίλη Καρρά με τίτλο '' Απ' το Βορρά μέχρι το Νότο '' και διαβάστε τους στίχους του ομότ...\nΆρης Ζαρίμης – Πέτρινη καρδιά ( Νέο τραγούδι )\nO Άρης Ζαρίμης είναι μια πολύ καλή λαϊκή φωνή. Ξέρει να κερδίζει τις εντυπώσεις και ανεβάζει τη διάθεση στα live του. Εμφανίζετε σε πίστες από το 2006. Έχει περάσει από Γερμανία , Αμερική Θεσσαλονίκη και επαρχί...


Sofia Konstantopoulou | Znews.gr - GIWA\nΣοφία Κωνσταντοπούλου: «Τώρα έχει συναινέσει όλο το σύμπαν για να γίνουν αλλαγές προς όφελος των γυναικών»\nΟ άνθρωπος πίσω από τα βραβεία Greek International Women Awards μιλά για τον θεσμό, το #metoo και τις «γυναίκες καριέρας»\nΜε στόχο την αναγνώριση και επιβράβευση των Ελληνίδων που διακρίνονται στην Ελλάδα και το εξωτερικό, τα βραβεία GIWA (Greek International Women Awards) πραγματοποιούνται φέτος για δεύτερη φορά στις 11 Απριλίου. Ο «ιθύνων νους» αυτού του θεσμού, η Σοφία Κωνσταντοπούλου, μίλησε στη Σοφία Τουντούρη και το περιοδικό ΟΚ!.\nΠώς γεννήθηκε η ιδέα των GIWA;\nΣτα 24 μου, εργαζόμουν στο Ευρωπαϊκό Κοινοβούλιο και στα Ευρωπαϊκά Γυναικεία Βραβεία στις Βρυξέλλες, με πρόεδρο την κ. Ρόδη Κράτσα. Τότε, λοιπόν, διαπίστωσα ότι σε ένα χρονικό διάστημα 10 χρόνων είχε βραβευτεί μόνο μία Ελληνίδα μεταξύ γυναικών 30 διαφορετικών εθνικοτήτων και δεν μπορούσα να πιστέψω ότι αυτή είναι η πραγματική θέση της Ελληνίδας σε διεθνές επίπεδο. Από τότε καλλιεργούσα μέσα μου την ιδέα, που έγινε πράξη 15 χρόνια μετά, να φτιάξω μια μοναδική πλατφόρμα που θα αναδείκνυε όσο περισσότερες επαγγελματίες Ελληνίδες στον κόσμο είναι δυνατόν. Έτσι γεννήθηκαν τα Greek International Women Awards. Πάντα πίστευα στο «η ισχύς εν τη ενώσει» και έτσι με την ομάδα μου, τις οκτώ συνεργάτιδές μου δηλαδή, τις Φωτεινή Βογιατζή, Λίζα Κορομηλά, Ηρώ Κουτσιούμπα, Νάγια Μπολτέσου, Λιλή Πυράκη, Μαρία Σαραντοπούλου, Ιωάννα Πασχαλίδου και Μαρία Χατζηασλάνη, με προθυμία, σκληρή δουλειά, επαγγελματισμό, καινοτόμες ιδέες, εθελοντική εργασία και πάνω απ’ όλα με αφοσίωση στο όραμά μας καταφέραμε να δημιουργήσουμε ένα «οικοσύστημα» υποστηρικτών – χορηγών – κριτών και ιδίως παγκοσμίως καταξιωμένων Ελληνίδων γυναικών που μοιράστηκαν και μας εμπιστεύτηκαν την ιστορία της επιτυχίας τους.\nΤι να περιμένουμε από τα φετινά βραβεία;\nΗ πρώτη απονομή βραβείων διοργανώθηκε στο Βρετανικό Μουσείο, στο Λονδίνο, με πολύ μεγάλη συμμετοχή και επιτυχία. Ήταν μια ξεχωριστή βραδιά, την οποία επιθυμούμε να επαναλάβουμε και φέτος. Στη δεύτερη απονομή των βραβείων GIWA, λόγω COVID, η διοργάνωση θα πραγματοποιηθεί διαδικτυακά και θα προβληθεί τηλεοπτικά από την ΕRΤFLIX και την ERTWorld, στις 11 Απριλίου, ενώ συγχρόνως θα μεταδίδεται ζωντανά και μέσω της ιστοσελίδας μας. Την απονομή των βραβείων θα παρουσιάσει η γνωστή σε όλους μας δημοσιογράφος και παρουσιάστρια Έμη Ζησιοπούλου-Λιβανίου, η οποία στηρίζει εθελοντικά όλες τις δράσεις των βραβείων GIWA. Επίσης θα έχουμε την ευκαιρία να ακούσουμε τη μουσική της καταξιωμένης μουσικοσυνθέτριας Ευανθίας Ρεμπούτσικα.\nΣε αυτή την απονομή θα ακουστούν τα ονόματα 100 Ελληνίδων που πέρασαν στο τελευταίο στάδιο της διαδικασίας των βραβείων και δεκατέσσερις νικήτριες θα επιβραβευτούν για την πορεία και το έργο τους.\nΝα σημειώσουμε ότι επίτιμοι καλεσμένοι από την κριτική επιτροπή και αντιπρόσωποι από τα υπουργεία Εργασίας και Εξωτερικών θα απονείμουν τα βραβεία – τα GIWA τελούν υπό την αιγίδα των παραπάνω υπουργείων.\nΤο #metoo βρίσκεται πια και στην Ελλάδα σε πλήρη εξέλιξη. Μετά τη γενναία εξομολόγηση της Σοφίας Μπεκατώρου έσπασαν τη σιωπή τους άνδρες και γυναίκες που έπεσαν θύματα κακοποίησης λεκτικής ή σωματικής. Τι πιστεύετε ότι πρέπει να γίνει ώστε να εξαλειφθούν περιστατικά βίας και να δημιουργηθεί το πλαίσιο ώστε να μη φοβούνται τα θύματα να μιλήσουν;\nΩς γυναίκα που έχει βιώσει τη σεξουαλική παρενόχληση στο στενό της περιβάλλον ένα είναι το μήνυμα που θα ήθελα να περάσω: είναι απελευθερωτικό να μιλάς, να γράφεις, να μοιράζεσαι την ιστορία σου χωρίς ντροπή και γι’ αυτό ευχαριστούμε τη Σοφία «μας» που έκανε την αρχή δίνοντάς μας αυτή την ευκαιρία.\nΟι γυναίκες είναι η ίδια η κοινωνία, και καθεμία μόνη αλλά και όλες μαζί πρέπει να δημιουργήσουμε το λεγόμενο «butterfly effect». Νιώθω ότι τώρα έχει συναινέσει όλο το σύμπαν για να γίνουν αλλαγές προς όφελός μας. Είναι ξεκάθαρο πια ότι όλες μαζί έχουμε ταρακουνήσει το σύστημα. Όσο πιο πολύ μιλάμε και όσο πιο πολύ βοηθάμε τόσο γινόμαστε και πιο ισχυρές στο να καταδείξουμε την ανάγκη να δημιουργηθούν παραπάνω δομές που θα στηρίξουν κάθε γυναίκα που το χρειάζεται.\nΠοια είναι η πιο σπουδαία συμβουλή που σας έχουν δώσει;\nΤις συμβουλές μού τις έδωσαν η ίδια η ζωή και η εμπειρία μου και είναι και τα μότο που ακολουθώ: «When there is a will, there is a way» (όταν υπάρχει θέληση, υπάρχει τρόπος) και «if you don’t ask, you don’t get» (εάν δεν ζητήσεις, δεν παίρνεις).\nΗ συμβουλή που θα ήθελα να δώσω εγώ με τη σειρά μου στις γυναίκες είναι να μη διστάζουν να θέλουν να κατακτήσουν τον κόσμο.\nΥπάρχει κάποιο κόστος για μια γυναίκα καριέρας; Υπάρχει κάτι που χάνει;\nΠιστεύω ότι όλα μπορούν να συνδυαστούν αρκεί να κάνει σωστές επιλογές συντρόφου, φίλων και συνεργατών που θα στηρίξουν τα θέλω και τους στόχους της.\nΤο στερεότυπο της «γυναίκας καριέρας» πρέπει να καταρριφθεί επιτέλους. Μια γυναίκα έχει αποδείξει ότι μπορεί να συνδυάσει και να είναι καλή σε όλους τους ρόλους που θα διαλέξει η ίδια στη ζωή της. Μπορεί αν θέλει να γίνει μάνα, μπορεί και όχι, μπορεί να επιλέξει να δεσμευτεί σε μια σχέση, μπορεί και όχι, δεν μπορεί όμως να μη δουλέψει και από εκεί και ύστερα η εργασία είναι και θέμα προσωπικής εξέλιξής της.\nPreviousPrevious project:Greek International Women Awards 2021 | Lili Piraki, Communication Manager Interview – SKAI 100.3NextNext project:GIWA Committee | #ShareYourStory από το Infowoman.gr


Θάνατος τριών παιδιών – Πάτρα: Αποκαλύψεις φρίκης – Στη ΓΑΔΑ μέχρι τη Δευτέρα η 33χρονη κατηγορούμενη - ΓΛΥΦΑΔΑ WEB Θάνατος τριών παιδιών – Πάτρα: Αποκαλύψεις φρίκης – Στη ΓΑΔΑ μέχρι τη Δευτέρα η 33χρονη κατηγορούμενη - ΓΛΥΦΑΔΑ WEB\nHome > ΕΛΛΑΔΑ > Θάνατος τριών παιδιών – Πάτρα: Αποκαλύψεις φρίκης – Στη ΓΑΔΑ μέχρι τη Δευτέρα η 33χρονη κατηγορούμενη\nΘάνατος τριών παιδιών – Πάτρα: Αποκαλύψεις φρίκης – Στη ΓΑΔΑ μέχρι τη Δευτέρα η 33χρονη κατηγορούμενη\nΣοκαριστικά είναι τα στοιχεία που βλέπουν το φως της δημοσιότητας σχετικά με το θάνατο των τριών παιδιών στην Πάτρα που έχει συγκλονίσει το Πανελλήνιο. Η μητέρα των τριών κοριτσιών, που πέθαναν μέσα σε 32 μήνες, στην οποία έχει ασκηθεί ποινική δίωξη για ανθρωποκτονία από πρόθεση, δεν παραδέχεται την εμπλοκή της στον θάνατο της 9χρονης κόρης της, Τζωρτζίνας. Η 33χρονη συνεχίζει να κρατείται στον ειδικά διαμορφωμένο χώρο, στον 7ο όροφο της Γενικής Αστυνομικής Διεύθυνσης Αττικής, στα κρατητήρια, μέχρι και την απολογία της, την ερχόμενη Δευτέρα (4/4), στην 18η ανακρίτρια.\nΕν τω μεταξύ, την Πέμπτη (31/3) αρνήθηκε να αναλάβει την υπέρασπισή της και ο διορισμένος ποινικολόγος Νίκος Ιωάννου, μετά από την παραίτηση του Απόστολου Λύτρα.\nΣτη ΓΑΔΑ, βρέθηκαν το απόγευμα της Πέμπτης (31/3) η μητέρα και η αδερφή της για να της δώσουν τα προσωπικά της αντικείμενα.\nΤην ίδια ώρα, ο πατέρας των παιδιών φέρεται να ήταν παρών στο δωμάτιο της 9χρονης μόνο κατά το πρώτο βράδυ της νοσηλείας του. «Ο Μάνος Δασκαλάκης δεν είναι εξαφανισμένος. Είναι σοκαρισμένος. Αναμένει να λάβει γνώση της δικογραφίας και αμέσως μετά θα τοποθετηθεί δημοσίως» αναφέρει ο συνήγορός του, Δημήτρης Καράμπελας.\nΑναφορικά με τους θανάτους των άλλων δύο παιδιών της οικογένειας, αναμένεται να ζητηθούν νέες τοξικολογικές εξετάσεις για την ύπαρξη κεταμίνης.\nfrom ΕΛΛΑΔΑ Archives - ertnews.gr https://ift.tt/Dl089yx\nItem Reviewed: Θάνατος τριών παιδιών – Πάτρα: Αποκαλύψεις φρίκης – Στη ΓΑΔΑ μέχρι τη Δευτέρα η 33χρονη κατηγορούμενη Rating: 5 Reviewed By: Glyfadaweb


Δηκτική απάντηση Στουρνάρα σε Παππά: Δεν ασχολούμαι με προσωπικές απόψεις και αξιολογικές κρίσεις οιουδήποτε | ΠΟΛΙΤΙΚΗ | antinews.gr\nΔηκτική απάντηση Στουρνάρα σε Παππά: Δεν ασχολούμαι με προσωπικές απόψεις και αξιολογικές κρίσεις οιουδήποτε\nΒαθαίνει το ρήγμα μεταξύ της κυβέρνησης και του κεντρικού τραπεζίτη Γιάννη Στουρνάρα. Μετά την επίθεση του υπουργού Επικρατείας, Νίκου Παππά, στη συνέντευξη στην ΕΡΤ, ο Γιάννης Στουρνάρας απάντησε και μάλιστα με ιδιαίτερα αιχμηρό τρόπο. Σύμφωνα με τον Βηματοδότη, ο διοικητής της ΤτΕ ερωτώμενος για τα όσα είπε ο κ. Παππάς στο κρατικό κανάλι τόνισε:\n«Δεν ασχολούμαι. Δεν είναι στις αρμοδιότητες του κεντρικού τραπεζίτη να σχολιάζει προσωπικές απόψεις και αξιολογικές κρίσεις του οιοδήποτε».\nΗ απάντηση αυτή προς τον υπουργό Επικρατείας ρίχνει κι άλλο λάδι στη φωτιά που έχει ανάψει τις τελευταίες ημέρες μεταξύ του Μεγάρου Μαξίμου και της κεντρικής τράπεζας. Υπενθυμίζεται ότι ο Ν. Παππάς, ερωτώμενος στη συνέντευξη που έδωσε στην ΕΡΤ για τον κ. Στουρνάρα ήταν ιδιαίτερα δηκτικός τονίζοντας: «Ο κ. Στουρνάρας είναι ο κεντρικός τραπεζίτης. Η ΤτΕ έχει την αυτονομία της, αλλά ο κ. Στουρνάρας έχει υπάρξει υπ. Οικονομικών του κ. Σαμαρά. Δεν θα πρέπει να πολιτεύεται με την προτεραιότητα να δικαιώσει την πολική του. Δεν είναι δικαιωμένη η πολιτική του. Δεν ήταν πετυχημένος υπουργός, είχαμε μισό εκατ. λιγότερες θέσεις εργασίας από τη μέρα που ανέλαβε μέχρι τη μέρα που παρέδωσε. Επίσης, όποιος επιθυμεί να έχει ρόλο στα δημόσια πράγματα, καλό είναι να τοποθετείται δημοσίως με την υπογραφή του κι όχι μέσω διαρροών».\nΜάλιστα ο κ. Παππάς τόνισε ότι η σχέση της κυβέρνησης με τον κεντρικό τραπεζίτη μπορεί να βελτιωθεί περισσότερο.\nΗ νέα απάντηση του κ. Στουρνάρα δείχνει ότι θα απαντά σε κάθε αναφορά που γίνεται εναντίον του από στέλεχος της κυβέρνησης και θα σηκώνει το γάντι σε κάθε επίθεση που δέχεται. Και ο δηκτικός τρόπος με τον οποίο απάντησε σε κορυφαίο στελεχος όπως ο κ. Παππάς (δεν ασχολούμαι… δεν σχολιάζω κρίσεις οιουδήποτε) αν μη τι άλλο ανοίγει ακόμη περισσότερο το πεδίο της αντιπαράθεσης.\nΗ σύγκρουση με τον Γ. Στουρνάρα κλιμακώνεται καθώς υπενθυμίζεται ότι προηγήθηκε η επίθεση του Γ. Δραγασάκη ο οποίος από το βήμα της Βουλής είπε ότι ο κεντρικός τραπεζίτης του ζήτησε να πληρωθεί η δόση του ΔΝΤ τον Μάιο του 2015 με τα αποθεματικά των ασφαλιστικών ταμείων. Η ΤτΕ απάντησε ότι ουδέποτε ζητήθηκε κάτι τέτοιο κι ότι ο λογαριασμός με τον οποίο τελικά πληρώθηκε το ΔΝΤ ήταν του δημοσίου, αφήνοντας να εννοηθεί ότι η κυβέρνηση όφειλε να γνωρίζει ότι υπάρχει τέτοιος λογαριασμός.\nΜπράβο του Στουρνάρα, δειχνει ότι έχει τσαγανό και αν δεν ήταν αυτός μαζύ με τον μάγο Σαμαρά και τον Βενιζέλο ποιος ξέρει τι θα είμασταν τώρα. Το λιγότερο η Βενεζουέλα της Μεσογειου\n῾Ο πὸλεμος ΛΑΣΠΗΣ σὲ Σαμαρὰ καὶ Στουρνὰρα βγὰζει μὰτι.\n῾Ο λαὸς δὲν ἀγορὰζει πλὲον τὶς "αὐταπάτες" τῶν συντρὸφων τοῦ καταληψὶα.


Κατάθεση ψυχής από τον Φωτιάδη και μήνυμα συσπείρωσης στο πλευρό του Αυτοκράτορα! - pressaris.gr\nΚατάθεση ψυχής από τον Φωτιάδη και μήνυμα συσπείρωσης στο πλευρό του Αυτοκράτορα!\nΚατάθεση ψυχής από τον Πόλυ Φωτιάδη και μήνυμα συσπείρωσης στο πλευρό του Αυτοκράτορα!\nΑπό την Ξάνθη, ο Φωτιάδης, ένας από τους Αρειανούς που στηρίζουν την προσπάθεια αντεπίθεσης του μπασκετικού Άρη μας έστειλε τις σκέψεις του, ως έναυσμα για την γενικότερη κινητοποίηση όλων.\n“Χρόνια πολλά σε όλα τα αδέλφια. Το τμήμα μπάσκετ του ΑΡΗ μας περνάει τις πιο δύσκολες στιγμές στην ιστορία και μόνο εμείς ο ΛΑΟΣ του μπορεί να το σώσει. Καταλαβαίνω ίσως πολλούς ότι έχουν πικραθεί ή ακόμα κουραστεί και βαρεθεί τόσα χρόνια να προσπαθούμε να σταθούμε στα πόδια μας αλλά τώρα πρέπει να δείξουμε όσο ποτέ άλλοτε την αγάπη μας για τον ΑΡΗ μας, που μας έχει δώσει τόσες χαρές και που ήταν η μοναδική ομάδα ίσως και παγκόσμιος που ένωσε ένα έθνος σε τόσο μεγάλο ποσοστό και την παρακολουθούσε φανατικά για 10 τουλάχιστον χρόνια.\nΗ ομάδα ψάχνει 200.000 ευρώ μέσα στο Ιανουαρίου για να μείνει ζωντανή . Αν θέλουμε μπορούμε.\nΤρόποι υπάρχουν για να σταθούμε δίπλα στην ομάδα και θα μπορούσαμε όλοι να προτείνουμε πράγματα.\nΣτηρίζουμε μέσω viva.gr\nΣτο ματς ΑΡΗΣ-παοκ αγοράζουμε όλοι κουπόνια των 10 ευρω που την πώληση τους πρέπει να την στηρίξουν τα μέλη του ο Α.Σ. και της ΚΑΕ και ίσως κάποιες δόξες του παρελθόντος με την φυσική τους παρουσία αλλά και ως επίσημοι καλεσμένοι του Α.Σ. της ΠΑΕ και της ΚΑΕ. Στο παιχνίδι θα έχει 23.000 κόσμο ας το εκμεταλλευτούμε. Στην οθόνη να παίζει μεγάλες στιγμές που ζήσαμε με την ομάδα του μπάσκετ.\nΗ ΚΑΕ μαζί με τον Α.Σ. σε συνεργασία με όλους τους συνδέσμους αλλά και όλα τα ΜΜΕ και τα site που ασχολούνται με τον ΑΡΗ μας να βγάλουν ένα συλλεκτικό μπλουζάκι με κόστος 10-15 ευρώ που θα έχει για λογότυπο μαζί με το σήμα του ΑΡΗ μας και π.χ την φιγούρα του μεγάλου ΝΙΚΟΥ ΓΚΑΛΗ να σουτάρει και να γράφει “ΟΙ ΦΡΟΥΡΟΙ ΤΟΥ ΑΥΤΟΚΡΑΤΟΡΑ” τιμώντας και όλους εμάς που είμαστε δίπλα στην ομάδα.\nΠροτάσεις μπορούν να γίνουν και άλλες για το καλό της ομάδας.\nΓια μια τελευταία μεγάλη προσπάθεια όλων μας με ΣΥΣΠΕΙΡΩΣΗ και ΔΥΝΑΜΗ.\nΓΙΑ ΤΙΣ ΨΥΧΕΣ ΜΑΣ …\nΓΙΑ ΤΟΝ ΑΡΗ ΤΗΣ ΚΑΡΔΙΑΣ ΜΑΣ”.\nΜε Βόλο η Κ17 του Άρη\nΔιαιτητές: Εστάλη το email για ψηφοφορία, στόχος μέχρι τις 11 το βράδυ να βγει απόφαση\nPremier League: Τα καλύτερα γκολ της δεκαετίας σε ένα βίντεο! (video)


Προγνωστικά Αγγλία Τσάμπιονσιπ με stoiximan - Προγνωστικά Άρχοντας\nΠρογνωστικά Αγγλία Τσάμπιονσιπ με stoiximan\nDate: 08 Φεβρουαρίου, 2022\nΤρεις επιλογές περιλαμβάνουν τα μελετημένα προγνωστικά Αγγλία Τσάμπιονσιπ, σήμερα Τρίτη (08/02) για το πρόγραμμα της 31ης αγωνιστικής. Οι αποδόσεις με Stoiximan.\nΝτέρμπι – Χαλ (21:45)\nΗττήθηκε εκτός έδρας με σκορ 2-0 από τη Χάντερσφιλντ, σε παιχνίδι που αγωνίστηκε με παίκτη λιγότερο από το 3ο λεπτό. Προσπάθησε να απορροφήσει την πίεση των γηπεδούχων, δέχθηκε δύο τέρματα στο διάστημα 75′-79′ και τέθηκε νοκ άουτ. Συμπλήρωσε τρεις αναμετρήσεις χωρίς νίκη στην Τσάμπιονσιπ Αγγλίας, μετράει μία στις πέντε (2 ισοπαλίες, 2 ήττες) πρόσφατες υποχρεώσεις. Παραμένει σταθερά σε θέση υποβιβασμού, απέχει στο -7 από την παραμονή.\nΣκόραρε τουλάχιστον από ένα γκολ στα επτά από τα οκτώ πρόσφατα παιχνίδια στο πρωτάθλημα. Το Goal/Goal+Over 2.5 Goals εμφανίστηκε σε τέσσερις περιπτώσεις.\nΗττήθηκε εντός έδρας με σκορ 1-0 από την Πρέστον, δεχόμενη το καθοριστικό γκολ στο 51ο λεπτό της αναμέτρησης. Αποτέλεσμα που διέκοψε το νικηφόρο σερί των τριών υποχρεώσεων στην αγγλική Τσάμπιονσιπ. Βρίσκεται στο +12 από τη γραμμή του υποβιβασμού, αλλά έχει και δύο παιχνίδια περισσότερα. Αγνοεί την ισοπαλία για επτά (3 νίκες, 4 ήττες) διαδοχικές υποχρεώσεις. Πιο πρόσφατη στις 11/12/21 με το εντός έδρας 2-2 απέναντι στη Μπρίστολ Σίτι.\nΜε No Goal+Under 2.5 Goals ολοκληρώθηκαν τα έξι τελευταία ματς στην κατηγορία. Σε αυτό το διάστημα κράτησε το μηδέν σε τρεις αναμετρήσεις με stoiximan προσφορές*.\nΑμφίρροπη αναμέτρηση, η Ντέρμπι χρειάζεται μόνο νίκη για να ελπίζει στην παραμονή. Η Χαλ θα επιδιώξει να μεγαλώσει τη διαφορά από την επικίνδυνη ζώνη, σε ματς που περιμένω να σκοράρουν αμφότερες. Επιλογή το Goal/Goal με 1.88 απόδοση στο Stoiximan.\nΣτοίχημα Αγγλία Premier League 08/02\nΚόβεντρι – Μπλάκπουλ (21:45)\nΗττήθηκε εκτός έδρας με σκορ 2-1 στην παράταση από τη Σαουάμπτον. Αποτέλεσμα που την έθεσε εκτός συνέχειας από το αγγλικό Κύπελλο. Στο πρωτάθλημα προέρχεται από ήττα 1-0 στην εκτός έδρας αναμέτρηση με τη Μίντλεσμπρο. Δέχθηκε το κρίσιμο γκολ στο 58ο λεπτό, απέτυχε να αντιδράσει και έμεινε με άδεια χέρια.\nΜετράει μόλις δύο νίκες στις 10 τελευταίες αγωνιστικές, με απολογισμό: τέσσερις ισοπαλίες και τέσσερις ήττες. Απέτυχε να κρατήσει το μηδέν στα επτά από τα οκτώ πρόσφατα παιχνίδια στην κατηγορία. Σε αυτό το διάστημα το Goal/Goal εμφανίστηκε πέντε φορές.\nΣυνέχισε την ανοδική πορεία και επικράτησε εντός έδρας με σκορ 3-1 κόντρα στην Μπρίστολ Σίτι. Σκόραρε τρεις φορές μέχρι το 49ο λεπτό της αναμέτρησης και «καθάρισε» με συνοπτικές διαδικασίες το θετικό αποτέλεσμα. Αήττητη στις τέσσερις τελευταίες υποχρεώσεις στην Τσάμπιονσιπ Αγγλίας, με απολογισμό: τρεις νίκες και μία χινάρια στο στοίχημα.\nΣκόραρε τουλάχιστον από ένα γκολ για επτά σερί παιχνίδια στο πρωτάθλημα. Πιο πρόσφατη φορά που απέτυχε στις 11/12/21, όταν και ηττήθηκε 1-0 στην έδρα της Ντέρμπι Κάουντι. Με Goal/Goal ολοκληρώθηκαν τα πέντε από τα επτά τελευταία ματς στην κατηγορία.\nΟριακά πιο κοντά στη νίκη η Κόβεντρι, τη στιγμή που η Μπλάκπουλ βρίσκεται σε εξαιρετική κατάσταση και σκοράρει με συνέπεια. Επικρατέστερο σενάριο το Goal/Goal με απόδοση 1.82 στο Stoiximan.\nΛούτον – Μπάρνσλεϊ (21:45)\nΝίκησε εκτός έδρας 3-0 την Κέμπριτζ και προκρίθηκε στην επόμενη φάση του Κυπέλλου. Στην Τσάμπιονσιπ Αγγλίας προέρχεται από το εκτός έδρας τρίποντο 1-0 κόντρα στη Σουόνσι, με γκολ στο 72ο λεπτό του αγώνα. Μία ήττα στις οκτώ τελευταίες αγωνιστικές, με απολογισμό: πέντε νίκες και δύο ισοπαλίες. Απέχει στο -3 από την εξάδα με ένα παιχνίδι λιγότερο στη μάχη για τη συμμετοχή στα πλέι οφ ανόδου.\nΚράτησε το μηδέν στα τρία από τα πέντε πρόσφατα παιχνίδια στο πρωτάθλημα. Σε αυτό το διάστημα το Under 2.5+No Goal εμφανίστηκε τέσσερις φορές με stoiximan εγγραφή.\nΗττήθηκε 1-0 στην έδρα της Χάντερσφιλντ, με γκολ στο 19ο λεπτό της αναμέτρησης. Αποτέλεσμα που την έθεσε εκτός συνέχειας Κυπέλλου, ωστόσο λίγο την απασχολεί, καθώς στην Τσάμπιονσιπ δίνει μεγάλη μάχη για την παραμονή στην κατηγορία. Στο πρωτάθλημα προέρχεται από 12 σερί παιχνίδια χωρίς τρίποντο, απολογισμός: τρεις ισοπαλίες και εννέα ήττες. Παραμένει σταθερά σε θέση υποβιβασμού και απέχει στο -8 από την 21η θέση.\nΑπέτυχε να κρατήσει το μηδέν στις επτά από τις οκτώ τελευταίες υποχρεώσεις στο πρωτάθλημα. Με Over 2.5 Goals ολοκληρώθηκαν τα τέσσερα από τα επτά πρόσφατα παιχνίδια.\nΗ Λούτον υπερέχει σε όλα τα επίπεδα και δίνει μάχη για την είσοδο στην εξάδα. Σε τραγική κατάσταση η Μπάρνσλεϊ και δύσκολα θα κάνει την υπέρβαση. Προβάδισμα στον άσο (1) με 1.62 απόδοση στο Stoiximan.\n1 Προγνωστικά Αγγλία Τσάμπιονσιπ με stoiximan\n2 Ντέρμπι – Χαλ (21:45)\n3 Κόβεντρι – Μπλάκπουλ (21:45)\n4 Λούτον – Μπάρνσλεϊ (21:45)\nPrevious : Προγνωστικά σήμερα Δευτέρα 07/02\nNext : Στοίχημα Αγγλία Premier League 08/02


« Σημεία ζωής\nApple Rock ‘n’ Roll Event »\nPublished 8 Σεπτεμβρίου 2009\tΣκέψεις 11 Σχόλια\nΚάθε φορά που βρίσκομαι σε αυτή τη θέση νιώθω άβολα – πολύ περισσότερο μάλιστα αυτή τη φορά που έχω να γράψω μήνες. Νιώθω λίγο σα νας σας εγκαταλείπω και μετά να σας θυμάμαι όποτε μου φέξει.\nΔεν πειράζει, κατανόηση υπάρχει πιστεύω και στο κάτω κάτω… μια ψυχή που είναι να βγει ας βγει.\nΚαλό φθινόπωρο λοιπόν και καλώς σας ξαναβρήκα. Πάνε αρκετοί μήνες από τότε που τα ξαναείπαμε, έχουν μεσολαβήσει πολλά, κάποια πράγματα έχουν αλλάξει, κάποια έχουν παραμείνει τα ίδια. Δε θα τολμούσα να κάνω πλήρη αναδρομή σε όσα πέρασαν, θα γεμίζαμε σελίδες και θα βαριόσασταν κι εσείς που διαβάζετε αυτό το post, κι εγώ.\nΘα αρκεστώ στο να πω ότι σε γενικές γραμμές είμαι καλά.\nΗ θητεία κυλάει με τον αργό, σταθερό ρυθμό της. Κακά τα ψέμματα, ο Στρατός σε αλλάζει. Από τη μία βλέπεις πώς δουλεύουν κάποια πράγματα, καταλαβαίνεις τι θα πει ιεραρχία και πειθαρχία, έρχεσαι σε επαφή με πολλούς διαφορετικούς ανθρώπους από όλη τη γκάμα της κοινωνίας και των επαγγελμάτων. Συνηθίζεις να συνεργάζεσαι στο ίδιο πλαίσιο με άλλους, να βρίσκεις μόνος σου λύσεις σε προβλήματα που σε εμποδίζουν από το να κάνεις τη δουλειά σου. Από την άλλη καταλαβαίνεις πολύ καλά τη διαφορά μεταξύ θεωρίας και πράξεως, συνειδητοποιείς την ορθότητα των προβλεπομένων και το αντιδιαστέλλεις με το τι συμβαίνει επί της ουσίας. Μετά από τέσσερις μήνες στον Έβρο μπορώ να πω με σχετική βεβαιότητα ότι… αλλάζεις:)\nΚάτι το οποίο μου έκανε φοβερή εντύπωση όμως και θέλω να σταθώ σε αυτό δυο λεπτά: λέγεται ότι ο Στρατός είναι μια μικρογραφία της κοινωνίας. Ισχύει σε μεγάλο βαθμό: θα βρεις τον καλό με τον κακό, τον τσογλαναρά με τον άξιο, τους τεμπέληδες με τους εργατικούς. Κάτι μου έκανε μεγάλη εντύπωση όμως: με εξαίρεση λίγα (πολύ λίγα) παρτάλια, όταν κάποιος στρατιώτης είχε πρόβλημα – υγείας, οικονομικό, προσωπικό, δεν έχει νόημα – οι συνάδελφοί του ήταν από δίπλα. Υποστήριξη σε όλα τα επίπεδα, γνήσια και απεριόριστη. Εκεί εγώ βλέπω διαφορά από την κοινωνία έξω: στον «αληθινό» κόσμο οι άνθρωποι έχουν καταντήσει αγρίμια, δύσκολα θα βρεις κάποιον που θα δεχτεί χωρίς φόβο, χωρίς καχυποψία ή διάθεση ωφελιμισμού να σε βοηθήσει στην ανάγκη σου. Ίσως να ευθύνεται το μικρόν της ηλικίας των παιδιών, ίσως το ότι στο Στρατό δεν έχεις ούτε λεφτά να κερδίσεις, ούτε κάτι άλλο να εποφθαλμιείς, ίσως το πνεύμα της περιοχής και οι συγκυρίες να ενθαρρύνουν αυτή την αλληλεγγύη και τη διάθεση αδερφικότητας. Σε κάθε περίπτωση, αυτό είδα, αυτό καταθέτω.\nΑρκετά όμως:) Δεν έχει μείνει και πολύ ακόμα εξ’ άλλου, στις 9/1/2010 εκτός απροόπτου απολύομαι. Δεν έχει νόημα να πλατειάζω πάνω σε αυτά.\nΣτο ηλεκτρονικό μέτωπο, το MacBook και το iPhone με έχουν βγάλει ασπροπρόσωπο. Ειλικρινά με εκπλήσσει το γεγονός ότι τόσον καιρό μπορούσα και έκανα τη δουλειά μου χωρίς αυτά! Και με τις νεώτερες εξελίξεις (Snow Leopard, iPhone OS 3.0.x, επικείμενες αναβαθμίσεις) τα πράγματα μόνο προς τα πάνω μπορούν να πάνε.\nΠολλά άλλα γίνανε, πυρκαγιές (πάλι), η οικονομική κρίση που μας βαραέι και θα συνεχίσει να μας βαράει για αρκετό καιρό ακόμα, η «νέα» γρίπη των χοίρων (θα τα πούμε αναλυτικά γι’ αυτήν σε άλλο post), εκλογές που επίκεινται… δεν έχει νόημα να πιάσω και να αναλύω. Σημασία έχει πως είμαι καλά, πως οι άνθρωποι που με ενδιαφέρουν είναι καλά, και πώς τα πράγματα είναι σε μία σχετική τάξη. Σιγά σιγά όλα παίρνουν το δρόμο τους, και το Μεγάλο Σχέδιο αρχίζει και διαφαίνεται:)\nΑπό εδώ και πέρα σκοπεύω να γράφω συχνότερα: είναι ήδη αρκετά που ήθελα να πετάξω σφήνα και δε μπόρεσα επειδή δεν ήθελα να αρχίσω από το πουθενά τα ξεκάρφωτα ποστάκια. Αυτό θα αλλάξει – όσοι με διαβάζατε και συνεχίζετε τώρα, σας ευχαριστώ που με κρατήσατε στους RSS readers σας, όσοι τώρα έτυχε και πέσατε εδώ, καλώς ορίσατε. Θα τα λέμε συχνότερα:)\nΚυρίες και κύριοι, περάστε στον προθάλαμο των χειρουργείων… το Νυστέρι ξανανοίγει!:D\n11 Responses to “Σύνδεση με τα προηγούμενα”\n1 El 8 Σεπτεμβρίου 2009 στο 1:40 μμ\nΕ άντε συνάδελφε! Έτοιμη ήμουν να πάω στο ΓΕΣ να σε ψάξω! Περιμένω με ανυπομονησία τις επεμβασούλες σου.\n2 Spikon 8 Σεπτεμβρίου 2009 στο 1:44 μμ\nΚαλώς ήρθες πάλι (έστω και προσωρινά)! Μα είναι δυνατόν να σε βγάλουμε απο τον reader μας;\n3 Tinsie 8 Σεπτεμβρίου 2009 στο 1:44 μμ\nΚαλώς επέστρεψες στην μπλογκόσφαιρα και καλή επιτυχία με το Mεγάλο Σχέδιο!\n4 Papajohn 8 Σεπτεμβρίου 2009 στο 2:12 μμ\nΛολ, σημερα το πρωί ειπα: «αυτή η ψυχή πρέπει να απολύεται όπου να ναι..! :-p\n5 @ngel 8 Σεπτεμβρίου 2009 στο 2:19 μμ\nWelcome back και καλη συνέχεια με το στρατό!!!\n6 thalis 8 Σεπτεμβρίου 2009 στο 2:31 μμ\nΥ.Γ. Μα ούτε ένα ποστ; ούτε λίγο τουίτ ;\n7 cvasilak 8 Σεπτεμβρίου 2009 στο 4:25 μμ\nΚαλός τον, σιγά μην σε βγάζαμε απο το RSS. Αυτό έλειπε!\nΚαλή συνέχεια Σπύρο, περιμένουμε νέα σου.\n8 tmants 8 Σεπτεμβρίου 2009 στο 6:41 μμ\nΕλα ρε doc!\n9 amorphis 8 Σεπτεμβρίου 2009 στο 7:20 μμ\nA, welcome welcome!\n10 pascal 10 Σεπτεμβρίου 2009 στο 8:41 μμ\nXairete, synadelfe 🙂\nse skefthka tis proalles kai eipa na tsekarw to blog sou, en mesw efhmeriwn kai toketwn (salamalekis ftw!).\nOla kala me to strato ap’o,ti diavazw, loipon! Steile na mou peis nea kai keep blogging! (se diabazw kai as mhn exw apokthsei akoma Mac – pou xronos gia neo kollhma!)\n11 spyros 11 Σεπτεμβρίου 2009 στο 12:12 πμ\nβρες καλώς τα παιδιά. welcome back. αντε περιμένουμε και podcast


Λίβερπουλ: Ο Σαλάχ έφτασε τα 100 στο πρωτάθλημα – Athlitiki\nΛίβερπουλ: Ο Σαλάχ έφτασε τα 100 στο πρωτάθλημα\nΟ Μοχάμεντ Σαλάχ συνεχίζει να γράφει ιστορία με τα χρώματα της Λίβερπουλ, αφού σκόραρε απέναντι στην Μπρέντφορντ και έφτασε τα 100 γκολ στην Premier League με την κόκκινη φανέλα.\nΑσταμάτητος Μο Σαλάχ, συνεχίζει να γράφει το όνομά του με χρυσά γράμματα στην ιστορία της Λίβερπουλ. Ο Αιγύπτιος επιθετικός έγραψε το 2-1 απέναντι στην Μπρέντφορντ (54΄) και έφτασε τα 100 γκολ στην Premier League με την κόκκινη φανέλα.\nΠλέον ο 29χρονος μπαίνει και με τη βούλα στο κλειστό κλαμπ των 100αρηδων των Reds και κυνηγάει τους Φάουλερ (128), Τζέραρντ (120), Όουεν (118) που είναι οι μοναδικοί που έχουν σκοράρει περισσότερα γκολ για τη Λίβερπουλ στο πρωτάθλημα από τον «Φαραώ».\nΒέβαια αυτή είναι μόνο η… μισή αλήθεια, καθώς ο Σαλάχ κατάφερε να φτάσει στον αριθμό ορόσημο ταχύτερα των 100 γκολ ταχύτερα σε σχέση με τους υπόλοιπους τρεις και έχει όλο τον χρόνο μπροστά του για να τους προσπεράσει.


Έρωτες με αναγραφόμενη ημερομηνία λήξης.. - LoveLetters\nHome Σχεσεις Έρωτες με αναγραφόμενη ημερομηνία λήξης..\nNow reading: Έρωτες με αναγραφόμενη ημερομηνία λήξης..\nΑυτά τα φεγγάρια είναι για να μετράς τις ήττες σου. Όσες θυμάσαι, όσες σε καίνε ακόμη, όσες είναι μετρήσιμες τέλος πάντων.\nΑνοίγεις ένα μπουκάλι ουίσκι και ζαλίζεις το κεφάλι σου.\nΈρωτες που τους τόλμησες αλλά δεν θα μιλήσουν ποτέ. Θα μείνουν κρυφοί. Ουρλιάζουν όμως μέσα σου. Περιμένουν το ξημέρωμα για να καταλαγιάσουν, για να λυτρωθούν. Έρωτες με αναγραφόμενη ημερομηνία λήξης. Με ελάχιστη διάρκεια ζωής.\nΈρωτες – δρόμοι. Δρόμοι ανηφορικοί. Δρόμοι γεμάτοι σκοτάδια και στροφές που σου κόβουν την ανάσα. Άνθρωποι και συναισθήματα μεσοπέλαγα να ψάχνουν σανίδα σωτηρίας. Κορμιά που δεινοπαθούν να χορτάσουν την πείνα τους. Ακούς τις ανάσες τους να πνίγονται ανάμεσα σε κάθιδρα σεντόνια και νιώθεις το στομάχι σου να δένεται κόμπος.\nΈγκλειστοι οργασμοί, πίσω από πόρτες και παράθυρα. Ψηλά στα μπαλκόνια. Ψηλά στον ουρανό. Τους νιώθεις. Ακούς τις νύχτες το πνιχτό τους γέλιο. Πνίγονται κι αυτοί, μη βρίσκοντας την απαιτούμενη δύναμη να πετάξουν. Εγκλωβίζονται στο χρόνο, αναπολώντας στιγμές.\nΑναπολώντας υποσχέσεις αιώνιας πίστης και αφοσίωσης.\nΈρωτες που κατέληξαν μίσος. Αγκαλιές που απομυθοποιήθηκαν, εμφανίζοντας όλη τη δυσωδία που έκρυβαν επιμελώς πίσω τους.\nΈρωτες που αποκάλυψαν την “τρωκτική” τους φύση, ροκανίζοντας και τα τελευταία απομεινάρια της ψυχής μας.\nΌνειρα που πάλεψαν πολύ, για να φτάσουν στην εκπλήρωση, μη γνωρίζοντας την προγεγραμμένη τους κατάληξη.\nΤι ζωή και τούτη.


Τέσσερα πτώματα ανασύρθηκαν την Δευτέρα 2/9 και άλλα τέσσερα εντοπίστηκαν στον βυθό, μετά την πυρκαγιά που ξέσπασε σε πλοίο που μετέφερε δύτες και είχε αγκυροβολήσει για να διανυκτερεύσει στα ανοικτά νησιού στη νότια Καλιφόρνια, ανακοίνωσε ο Μπιλ Μπράουν, ο σερίφης της Κομητείας Σάντα Μπάρμπαρα.\nΗ φωτιά ξέσπασε στις 03:15 (13:15 ώρα Κύπρου), ενώ το πλοίο βρισκόταν αγκυροβολημένο σε μικρή απόσταση από το νησί Σάντα Κρους, σύμφωνα με την ακτοφυλακή των ΗΠΑ. Πέντε μέλη του πληρώματος έπεσαν στη θάλασσα για να σωθούν, ενώ οι περισσότεροι επιβάτες κοιμούνταν σε κουκέτες, σύμφωνα με αξιωματούχους.\nΤο σκάφος τα τελευταία χρόνια μετέφερε συνήθως λάτρες των καταδύσεων και βυθίστηκε καθώς πυροσβέστες προσπαθούσαν να σβήσουν τη φωτιά το πρωί, ανέφερε η ακτοφυλακή. Το κουφάρι του βρίσκεται σε βάθος περίπου είκοσι μέτρων και σε απόσταση περίπου είκοσι μέτρων από το νησί. Ανασύρθηκαν τα πτώματα δύο ανδρών και δυο γυναικών, που δεν έχουν αναγνωριστεί ακόμη, διευκρίνισε ο σερίφης Μπράουν.\nΣυνολικά, στο πλοίο επέβαιναν 39 άνθρωποι, έξι μέλη πληρώματος και 33 επιβάτες. Αμερικανικά ΜΜΕ μετέδωσαν απόσπασμα του σήματος κινδύνου που εξέπεμψε μέλος του πληρώματος. "Δεν μπορώ να αναπνεύσω", έλεγε απελπισμένος ο ναυτικός στον συνομιλητή του στον ασύρματο, ενώ το στέλεχος της ακτοφυλακής επέμενε να ρωτά αν οι επιβάτες μπορούσαν να βγουν από το σκάφος και εάν το πλήρωμα διέθετε πυροσβεστήρες για να σβήσει τις φλόγες.\nΟι απαντήσεις δεν ακούγονται ευκρινώς. Οι αρχές δεν έχουν κάνει δημόσια καμία υπόθεση για τα αίτια της πυρκαγιάς. Διενεργείται έρευνα από το γραφείο του σερίφη και τις λιμενικές αρχές. Το Conception, που ναυπηγήθηκε το 1981, είχε αποπλεύσει από τη Σάντα Μπάρμπαρα το πρωί του Σαββάτου μεταφέροντας δύτες για μια εξόρμηση σε κοντινά νησιά, πολυσύχναστη τουριστική περιοχή.


Επίσκεψη «αστραπή» Τσίπρα στον τόπο της τραγωδίας (pics-video) | Cyprus Times\n12 Ιουλίου, 2020 Κυριακή 13:10:38\nΜε μια εβδομάδα καθυστέρηση στο Μάτι ο Έλληνας Πρωθυπουργός Αλέξης Τσίπρας\nΤις πληγείσες περιοχές, στο Μάτι της Ραφήνας επισκέφθηκε το πρωί της Δευτέρας ο Έλληνας πρωθυπουργός Αλέξης Τσίπρας.\nΠρόκειται για την πρώτη του επίσκεψη στην περιοχή μία εβδομάδα μετά την έναρξη των φονικών πυρκαγιών.\nΚατά τη σύντομη επίσκεψή του, χωρίς την παρουσία τηλεοπτικών καμερών, ο Έλληνας πρωθυπουργός πήγε στο τοπικό Συντονιστικό, συνομίλησε με πυροσβέστες καθώς και με κατοίκους της περιοχής και στη συνέχεια αποχώρηση.\nΥπενθυμίζεται ότι ο Αλέξης Τσίπρας κατά τη διάρκεια της ομιλίας του στο έκτακτο Υπουργικό Συμβούλιο που συγκάλεσε την Παρασκευή, ανέλαβε ακέραια την πολιτική ευθύνη και ζήτησε από τα μέλη του Υπουργικού να πράξουν το ίδιο.\nΞεσπάει φίλη της οικογένειας Φύτρου που ξεκληρίστηκε στο Μάτι: «Άκου να σου πω Αλέξη, τώρα που έθαψα τους νεκρούς μου…»\nΜαρτυρία-σοκ από το Μάτι: Κάναμε ανάνηψη σε αναίσθητο βρέφος μέσα στη θάλασσα


ΡΙΖ.Ε.Σ | Καπερνάρος Βασίλης\nΣήμερα καταθέσαμε στον ‘Αρειο Πάγο την ιδρυτική διακήρυξή μας. Σήμερα, ο Ριζοσπαστικός Εθνικός Συναγερμός ξεκινά τη μάχη και καλεί όλους τους ‘Ελληνες να συμπαραταχθούν, να ενώσουν τις δυνάμεις τους μαζί μας και να δώσουμε τον αγώνα μας.\nΗ πατρίδα χρειάζεται όλους τους ‘Ελληνες. Χρειάζεται εκείνους που πιστεύουν στην Ελλάδα, το έθνος μας και τις αρχές του πολιτισμού μας. Από σήμερα στεκόμαστε ως τοίχος στους υποδουλωμένους, τους υπηρέτες των γερμανικών συμφερόντων και σε αυτούς που θεωρούν ότι οι Έλληνες πολίτες μπορούν να ζουν υπό το καθεστώς του τρόμου, του εξευτελισμού και της αναξιοπρέπειας. Αναλαμβάνουμε την ευθύνη έναντι των πολιτικών εξελίξεων και προχωρούμε ενωμένοι για να πάρουμε πίσω όλα αυτά που έκλεψαν από τις ελληνικές οικογένειες, την εθνική μας κυριαρχία και την υπερηφάνειά μας.\nΔεν συμμετέχουμε σε αυτές τις εκλογές της μισαλλοδοξίας και του ευτελούς φανατισμού. Προετοιμαζόμαστε για τις επόμενες εκλογές, χωρίς πολιτικούς τυχοδιωκτισμούς και ανίερους κομματικούς καιροσκοπικούς συμβιβασμούς. Δεν προσθέτουμε συμφέροντα αλλά τις ψυχές μας.\nΣήμερα αναγεννάται η Πατριωτική Δεξιά


Ώθηση Yeezy – Termwiki, millions of terms defined by people like you\nHome > Όροι > Greek (EL) > Ώθηση Yeezy\nΤην ώθηση Yeezy είναι μια σειρά από υποδήματα που σχεδιάστηκε από κοινού από Kanye West και Adidas. Το παπούτσι διαθέτει λευκή σόλα με σίγαση γκρι-άσπρο-και ραμμένες υψηλή οροφή σουέτ. Διαθέτει ένα ευρύ λουρί σε όλη τα κορδόνια με μια πλευρά zip και μέτωπο τρύπες για να ολοκληρώσει το βλέμμα και το ύφος.\nΑπασχολούν μια πλήρη σουέτ άνω, μια υψηλή, εκκίνησης-όπως σιλουέτα και απότομη styling κατά μήκος την εξωτερική σόλα, η ώθηση Yeezy διαθέτει τα νέα πέλματα «εκτοξεύει αφρού» από την Adidas. Το υλικό έχει αναπτυχθεί για να παραδώσει μαλακοί και ελαστικοί απορρόφηση των κραδασμών που αισθάνεται «ζωντανή». Το 2013, Kanye West ανακοίνωσε αυτός teaming με Adidas μετά από κοπή δεσμούς με Nike και η νέα ώθηση Yeezy παπούτσια αντιπροσώπευαν μια αναχώρηση από πρώην αισθητική του Kanye στο Nike. Θα χαρακτηρίσει το high-end πάνινα παπούτσια, με τις κάψουλες μοναδική ενέργεια για έναν συνδυασμό λειτουργικά οφέλη. Το Yeezy ενισχύει έρχονται σε μια «ηλιακή κόκκινο/ftwr λευκό/βραδιά λάμψης» colorway μαζί με την έκδοση φως γκρι χρώματος.\nKanye West ξεδιπλώσει την ώθηση Yeezy για την ημέρα του Αγίου Βαλεντίνου 2015 με Beyonce, Rihanna και Diddy μεταξύ του δικαιώµατος μπροστινός-σειρών διασημότητα.\nΚλάδος/Τομέας: Footwear; Footwear\nΚλάδος/Τομέας: Ανθρωποι Category: Designers\nVera Wang (γεννήθηκε στις 27 Ιουνίου 1949) είναι μια αμερικανική σχεδιαστής μόδας και celebrity που βασίζεται στη Νέα Υόρκη. Μια πρώην πατινάζ, Wang ...


Τα ζώδια του Σαββάτου 25 Αυγούστου 2018 - Astro1.gr\nΜπορεί να αισθάνεστε, τον έλεγχο που υπάρχει γύρω σας και κυρίως από άτομα που συνεργάζεστε. Αλλά έχετε τον τρόπο, να τους αποδεικνύετε την ελαστικότητα και την καθαρότητα σκέψης, την οποία διαθέτετε, έχοντας την ικανότητα να κατακτήσετε τον στόχο σας. Οι δραστηριότητες, οι οποίες θα σας κεντρίσουν το ενδιαφέρον, θα είναι κυρίως γύρω από θέματα σπιτιού.\nΗ φαντασία σας σήμερα, θα σας οδηγήσει σε κόσμους πέραν της καθημερινότητας και θα σας βοηθήσει να αναπτύξετε το διαισθητικό σας κομμάτι. Οι ενέργειες που θέλετε να κάνετε, θα έχουν ανεπτυγμένη δράση και θα σας γεμίσουν συναισθηματικά. Τα θερμά σας συναισθήματα, αντανακλούν στις σχέσεις σας και όλα θα πάρουν μία νέα πορεία.\nΗ αποφασιστικότητα, θα είναι το όπλο σας για να αντιμετωπίσετε με σοβαρότητα τις καταστάσεις που σας πιέζουν και σας ασκούν μεγάλη επιρροή. Αφουγκραστείτε το ένστικτό σας, το οποίο σας καθοδηγεί σε κύρια θέματα, αποφεύγοντας την τάση μελαγχολίας που σας διακατέχει, κάποιες στιγμές. Μην μένετε στα λόγια των τρίτων προσώπων, στηριχτείτε στις δικές σας επιθυμίες.\nΗ πρόθεση να ξεφύγετε από τα τετριμμένα της καθημερινότητας, σας μεταβάλλει τις σκέψεις, κάνοντάς τες πιο δημιουργικές και ανάλαφρες. Η αποφυγή αποφάσεων επαγγελματικού τύπου, δεν σας κάνει ανεύθυνους, απλά χρειάζεστε μία ανάσα, συνεχίζοντας με δυναμισμό στην πορεία. Στραφείτε προς τον εαυτό σας και χαρίστε του, ότι του αξίζει.\nΗ ψυχολογική σας κατάσταση δεν λειτουργεί βοηθητικά, ώστε να προχωρήσετε σε αποφάσεις που θα σας διαμορφώσουν ένα σίγουρο μέλλον. Απομακρυνθείτε από ότι απαιτεί την συγκέντρωσή σας και προσπαθήστε να χαλαρώσετε συναισθηματικά. Θυμηθείτε, ότι οι καταστάσεις τρέχουν σε μία πορεία, φτάνει να είστε σε θέση να κινηθείτε παράλληλα, βασιζόμενοι στην καθαρότητα σκέψης σας.\nΗ ευστροφία σας, εντείνει την αυτοεκτίμησή σας και καθορίζει τον τρόπο σκέψης, που θα κινηθείτε στο μέλλον, ώστε να χειριστείτε κατάλληλα τα κοινωνικά σας ζητήματα. Η διάθεση σας, να διασκεδάσετε και να φλερτάρετε, είναι αρκετά έντονη σήμερα, βρεθείτε με φίλους και περάστε ευχάριστα.\nΜην επιτρέψετε στις συναισθηματικές μεταβολές, να βάλουν φρένο στην επαγγελματική σας εξέλιξη. Γίνετε πιο ρεαλιστές και ακολουθήστε τα γεγονότα που εξελίσσονται γύρω σας, σφραγίζοντας παράλληλα την δική σας υπόσταση. Αποφύγετε συμπεριφορές σχολαστικές, απέναντι στον σύντροφό σας, διότι κάτι τέτοιο μπορεί να επιφέρει εντάσεις μεταξύ σας.\nΤα καταναλωτικά σας όρια, δεν θα πρέπει να τα ξεπεράσετε, διότι θα σας επιβαρύνουν τον οικονομικό τομέα. Ελέγξτε τις ενέργειές σας και προγραμματίστε τα σχέδια σας, με μία δομή και μεθοδικότητα. Οι συναντήσεις που αφορούν τον προσωπικό σας τομέα, θα πρέπει να είναι με αποφασιστικότητα και όχι να υπάρξει ταλάντευση των συναισθημάτων.\nΗ επικοινωνία με τους γύρω σας, θα είναι καλή, δίνοντάς σας το περιθώριο να συνυπάρξετε αρμονικά και να υπάρξει η εξέλιξη που έχετε θέσει. Οι δυσκολίες που μπορεί να εμφανιστούν, θα έχετε την ικανότητα να τις αντιμετωπίσετε με επιμονή και υπομονή, μην διστάσετε σε αποφάσεις, στηριχτείτε στα θετικά σας στοιχεία.\nΟι εξελίξεις που θα συμβούν στον επαγγελματικό σας τομέα, θα σας αναγκάσουν να δείτε τα πράγματα από μία διαφορετική οπτική γωνία. Οι ενέργειες που θα κάνετε έπειτα, θα είναι σημαντικές για την πορεία σας. Το αίσθημα της συντροφικότητας και η θετική σας συμπεριφορά, θα εξαλείψουν παρελθοντικές εντάσεις.\nΗ τάση να ονειρευτείτε και να ξεφύγετε από την ρουτίνα, σας απομακρύνει από απαιτητικές καταστάσεις. Η ψυχολογία σας, δεν βοηθάει στην σταθεροποίηση σας σε σημαντικά ζητήματα και οι ανασφάλειες εισβάλλουν, και επηρεάζουν την σκέψη σας. Μπορεί όμως, να δεχθείτε βοήθεια από το κοντινό σας περιβάλλον, ώστε να ξεπεράσετε ότι σας απασχολεί.\nΗ κινητικότητα, σήμερα, στον επαγγελματικό σας χώρο, θα είναι αρκετά ανεπτυγμένη και η επικοινωνιακή σας τάση, θα βοηθήσει αρκετά. Προσοχή όμως, μην σταθείτε, σε λεπτολογίες που σας απορροφούν άσκοπα την ενέργεια σας. Η πρόθεση να βοηθήσετε άτομα που σας περιβάλλουν, είναι ανεπτυγμένη, με αποτέλεσμα να ενδυναμώνετε την αυτοπεποίθησή σας.\nΤα ζώδια της Κυριακής 4 Νοεμβρίου 2018\nΤα ζώδια της Τετάρτης 14 Νοεμβρίου 2018


Η Ελλάδα έχει πλέον φωνή και τη λογαριάζουν- στον Action 24 | Νίκος Ξυδάκης\nΗ αριστεία της ΝΔ είναι μια αρχαϊκή ολιγαρχία – στην Αυγή της Κυριακής Οι άριστοι στην Ελλάδα είναι τα παιδιά της εργατικής τάξης και της αγροτιάς -στον ΑΝΤ1\nΣτην εκπομπή Evening Report, στο Action 24 με τον Γιώργο Κουβαρά, μίλησε ο κοινοβουλευτικός εκπρόσωπος του ΣΥΡΙΖΑ Νίκος Ξυδάκης.\nΓια τη δήλωση του Πρωθυπουργού ότι αν οι δανειστές δεν δεχθούν τα μέτρα τότε ο ΣΥΡΙΖΑ θα πάρει 50%.\nΑυτό που λέει ο πρωθυπουργός το έχουν πει στο παρελθόν και οι Πορτογάλοι, ο Σάντσεθ και οι Ιταλοί. Οι Ευρωπαίοι δεν πρόκειται να πουν τίποτα, συμφωνούν, γνωρίζουν τι πρέπει να γίνει στην Ελλάδα. Πολύ περισσότερο τώρα που είμαστε ενώπιον ευρωεκλογών και όλες οι δυνάμεις που βλέπουν με ανησυχία τον ευρωσκεπτικισμό και την ευρωδιάλυση, αυτή τουλάχιστον που κηρύττει ο Στιβ Μπάνον και ενστερνίζονται όλοι οι ακροδεξιοί, δεν θέλουν φασαρίες. Επιπλέον βγήκε ξανά το ΔΝΤ και είπε το mea culpa και τις δικές του ιστορίες για το τι συνέβη από το 2010 και μετά.\nΑυτό που λέει ο Αλέξης Τσίπρας είναι ότι η Ελλάδα βαδίζει σε έναν δρόμο ανασυγκρότησης μετά από 10 χρόνια βαθιάς παρατεταμένης ύφεσης. Πράγματι, η θέση της Ελλάδας στην Ευρώπη είναι αναβαθμισμένη, έκανε μεγάλη διπλωματική επιτυχία με τη συμφωνία των Πρεσπών, είναι αναβαθμισμένη στο ενεργειακό και στο μεγάλο παιχνίδι που παίζεται στη Μεσόγειο. Είναι ένας παίκτης, η φωνή της ακούγεται και τη λογαριάζουν.\nΓια Άρθρο του Σπίγκελ στο οποίο περιγράφεται μελανά η οικονομία της χώρας.\nΤο Άρθρο στον Σπίγκελ έγραψε ο Γιώργος Χρηστίδης και είναι ένα άρθρο που περιγράφει τις απόψεις του κ. Μητσοτάκη. Οι ίδιοι που κυβέρνησαν και ναυάγησαν τη χώρα τώρα κάνουν κριτική πάλι με τα ίδια επιχειρήματα αυτής της αθλιότητας: «Όλοι μαζί τα φάγαμε», «Να προσέχουμε να μην εκτροχιαστούμε».\nΑντί να μιλάμε για απόψεις, να πούμε για την καλή απόδοση του 10ετούς ελληνικού κρατικού ομολόγου με ιστορικό χαμηλό στο επιτόκιο. Στη μεταποίηση έχουμε ρεκόρ εικοσαετίας. Πάρα πολλά πράγματα έχει αλλάξει η παρούσα κυβέρνηση: οι πολεοδομικές άδειες δίδονται σε ηλεκτρονική πλατφόρμα, υπάρχουν δασικοί χάρτες, προχωρά το κτηματολόγιο, ανανεώθηκε το Δίκαιο των Ανώνυμων Εταιριών. Έγινε πάρα πολλή δουλειά στο Υπουργείο Ανάπτυξης και στα παραγωγικά υπουργεία. Φυσικά πρέπει να γίνουν πολλά περισσότερα, αλλά οι μεταρρυθμίσεις που έγιναν, εκτός μνημονίου, δεν έγιναν σε καμία άλλη διακυβέρνηση. Ούτε κατά διάνοια.\nΓια την επίθεση με μπογιές στη Βουλή, τις αιτιάσεις ότι ο Ρουβίκωνας επί κυβέρνησης ΣΥΡΙΖΑ δεν τιμωρείται και για τις πορείες υπεράσπισης του Δ. Κουφοντίνα.\nΤο γεγονός με ενοχλεί και με θλίβει. Κρατικά κτίρια που έχουν και ένα συμβολισμό -και ο κορυφαίος συμβολισμός σε μία δημοκρατία είναι το κοινοβούλιο- έχουν δεχτεί διαχρονικά επιθέσεις οι οποίες είναι απόλυτα καταδικαστέες. Νομίζω όμως ότι είναι λίγο μικρόψυχο να βρίσκουμε μ’ αυτό αφορμή να κάνουμε μία συνολική ισοπέδωση ενός ολόκληρου πολιτικού συστήματος. Και συλλήψεις έχουν γίνει και δίκες και καταδίκες.\nΣε ότι αφορά τις πορείες η κοινωνία δεν ασχολείται με τον Κουφοντίνα αλλά με το πώς θα ξανασταθεί στα πόδια της, για να δει με αισιοδοξία το μέλλον.


Μείωση της συνδρομής για τους αναπληρωτές εκπαιδευτικούς – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Ο ΠΕΡΙΚΛΗΣ"\nΜείωση της συνδρομής για τους αναπληρωτές εκπαιδευτικούς\nΤο Δ.Σ. της Δ.Ο.Ε. αποφάσισε τη μείωση της συνδρομής από 24€ σε 15€.\nΟ Σύλλογος μας, Εκπαιδευτικών Π.Ε. “Ο Περικλής”, είχε αποφασίσει – και πριν από τη απόφαση της Δ.Ο.Ε.- ότι η συνδρομή που θα παρακρατήσει από τους συναδέλφους αναπληρωτές θα ήταν 15€. Το σύνολο λοιπόν της συνδρομής αποδίδεται στο δευτεροβάθμιο και τριτοβάθμιο όργανο (12€ στη ΔΟΕ και 3€ στην ΑΔΕΔΥ). Ο σύλλογος μας “Ο Περικλής” δεν παρακρατεί κανένα ποσό από τη συνδρομή των αναπληρωτών.\nΗ τακτική Γενική Συνέλευση του Συλλόγου μας, όπου για τα μέλη μας έχει χορηγηθεί συνδικαλιστική άδεια, πραγματοποιείται την Τετάρτη 25 Νοεμβρίου στο 1ο Δημοτικό Σχολείο Χολαργού.\nΟ Σύλλογος μας “Ο Περικλής” περιλαμβάνει τους εκπαιδευτικούς που εργάζονται στα Δημοτικά και Νηπιαγωγεία των Δήμων:\nΧαλανδρίου, Χολαργού-Παπάγου, Αγίας Παρασκευής, Ν. και Π. Ψυχικού, Φιλοθέης, Βριλησσίων, Ν. και Π. Πεντέλης\nΔείτε την ανακοίνωση της ΔΟΕ για τη μείωση της συνδρομής των αναπληρωτών εκπαιδευτικών:\nΑρ. Πρωτ.234 Αθήνα 19/11/2015Προς\nΘέμα: Συνδρομή αναπληρωτών εκπαιδευτικών\nΕνημερώνουμε τους Συλλόγους Εκπαιδευτικών Π.Ε. ότι έπειτα από σημερινή ομόφωνη απόφαση του Δ.Σ. της Δ.Ο.Ε. στο πλαίσιο της ψήφισης του προϋπολογισμού για το συνδικαλιστικό έτος 2015 – 2016, η συνδρομή των αναπληρωτών εκπαιδευτικών προς τη Δ.Ο.Ε. αναπροσαρμόζεται στο μισό της συνδρομής των μόνιμων εκπαιδευτικών (12 ευρώ) προσαυξημένη με το ποσό της συνδρομής τους προς την ΑΔΕΔΥ (3 ευρώ), δηλαδή στο συνολικό ποσό των δεκαπέντε (15) ευρώ.\nΔείτε την απόφαση του Συλλόγου μας “Ο Περικλής”:\ninfo@syllogosperiklis.gr Αγ. Παρασκευή, 25 Οκτωβρίου 2015Αρ. Πρωτ. 145Προς: Τους συναδέλφους μέλη του συλλόγου μας\nΘΕΜΑ: ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΤΟΥ ΣΥΛΛΟΓΟΥ ΜΑΣ ΚΑΙ\nΕΚΛΟΓΕΣ ΓΙΑ ΑΝΑΔΕΙΞΗ ΝΕΟΥ Δ.Σ. ΤΟΥ ΣΥΛΛΟΓΟΥ ΜΑΣ\nΤετάρτη 25 ΝΟΕΜΒΡΙΟΥ 2015\nΚαλείστε σύμφωνα με το καταστατικό μας, σε Τακτική Γενική Συνέλευση, που θα γίνει στις25-11-2015, ημέρα Τετάρτη και ώρα 8:30 στο 1ο Δημοτικό Σχολείο Χολαργού(Περικλέους 53).\nΕκλογή Προέδρου και Γραμματέα της Γενικής Συνέλευσης.\nΕκλογή τριών (3) τριμελών εφορευτικών επιτροπών για τη διεξαγωγή των αρχαιρεσιών.\nΈκθεση πεπραγμένων από την Πρόεδρο του απερχόμενου Δ.Σ. του Συλλόγου.\nΚριτική πεπραγμένων του απερχόμενου Δ.Σ. – προτάσεις – Ψηφίσματα\nΕνημέρωση από αιρετούς ΠΥΣΠΕ και αντιπροσώπους στην 84η Γ.Σ. του κλάδου.\nΠαρουσίαση παρατάξεων και μεμονωμένων υποψηφίων\nΨηφοφορία για ανάδειξη Δ.Σ. συλλόγου και Ε.Ε.\nΟι εκλογές για την ανάδειξη Δ.Σ. του συλλόγου μας και Ε.Ε. θα γίνουν σύμφωνα με το καταστατικό μας, την ίδια μέρα Τετάρτη 25-11-2015 στον ίδιο χώρο αμέσως μετά τη λήξη της Γ.Σ. και από ώρα 14:00 έως 19.00.\nΟι υπεύθυνοι κάθε ψηφοδελτίου καθώς και οι μεμονωμένοι υποψήφιοι, υποχρεούνται να στείλουν το ψηφοδέλτιό τους στην ηλεκτρονική διεύθυνση του Συλλόγου (info@syllogosperiklis.gr) μέχρι και την Πέμπτη 19 Νοεμβρίου 2015, ώρα: 21.00.\nΚατάθεση υποψηφιοτήτων οι οποίες γίνουν μετά το πέρας αυτής της προθεσμίας δε θα γίνουν δεκτές.\nΓια την ψηφοφορία θα λειτουργήσουν τρία (3) εκλογικά τμήματα.\nΔικαίωμα ψήφου έχουν όλοι οι συνάδελφοι μέλη του συλλόγου με οποιαδήποτε εργασιακή σχέση.\nΕνημερώνουμε ότι οι αποσπασμένοι από άλλο ΠΥΣΠΕ και ΠΥΣΔΕ και οι αναπληρωτές ΕΣΠΑ πρέπει να καταβάλουν την συνδρομή τους την ημέρα των εκλογών ενώ η συνδρομή των συναδέλφων που μισθοδοτούνται από τη Διεύθυνση Π.Ε. Β΄Αθήνας θα παρακρατηθεί με την ενυπόγραφη συναίνεσή τους από τη μισθοδοσία.\nΗ συνδρομή για τους μόνιμους συναδέλφους είναι 30€. Με απόφαση του Δ.Σ. του συλλόγου μας της 5-10-15 , η συνδρομή για τους αναπληρωτές πλήρους ωραρίου ορίζεται στα 15€.\nΑπαραίτητη προϋπόθεση για τη συμμετοχή στην ψηφοφορία είναι η επίδειξη της αστυνομικής ταυτότητας.\nΥπενθυμίζεται ότι η παρουσία στη Γ.Σ. είναι υποχρεωτική, καθώς\nτην ημέρα αυτή παρέχεται συνδικαλιστική άδεια σε όσες και όσους συμμετέχουν στη συνέλευση και είναι μέλη του συλλόγου μας και επομένως όσοι δεν προσέλθουν εργάζονται κανονικά.\n22 Νοεμβρίου 2015 28 Νοεμβρίου 2015 Αρχική Σελίδα\nΤο ψηφοδέλτιο και η ανακοίνωση του ΑΝΕΜΟΥ για τις εκλογές στις 25/11/2015\nΣύλλογος Περικλής: αλληλεγγύη στους εργαζόμενους του ομίλου Ζούρα


CIRUCCO BAY AND CAMPING ΜΙΛΆΤΣΟ - Μιλάτσο, Ιταλία\nStrada Panoramica, Μιλάτσο, Ιταλία\nΤο Cirucco Bay Hotel And Camping 3-αστέρων είανι δίπλα σε Milazzo, Castello di Milazzo και ParcoMuseo Jalari μόλις 3.8 χλμ μακριά.\nΤα δωμάτια στο Cirucco Bay Hotel And Camping διαθέτουν καλωδιακή τηλεόραση, ψυγείο, ασύρματο internet και αίθριο. Τα δωμάτια διαθέτουν μπάνια εξοπλισμένα με ντους και δωρεάν προϊόντα περιποίησης.\nΤο Cirucco Bay Hotel And Camping βρίσκεται 90 λεπτά οδικώς από το αεροδρόμιο Fontanarossa.\nΤο Cirucco Bay Hotel And Camping χαίρεται τα παιδιά, προσφέροντάς τους παιδική φροντίδα και υπηρεσία φύλαξης παιδιών.\nCirucco Bay And Camping, Ιταλία


Τον αποτροπιασμό του για την ισχυρή έκρηξη στο Εφετείο Αθηνών, εξέφρασε ο υπουργός Δικαιοσύνης Σταύρος Κοντονής που μίλησε αποκλειστικά στο Euronews.\n«Σκοπός των δραστών δεν ήταν μόνο η πρόκληση υλικών ζημιών, αλλά και η διακινδύνευση ανθρώπινων ζωών, ανυποψίαστων πολιτών, περιοίκων του Εφετείου Αθηνών. Το χειρότερο είναι ότι έβαλον και κατά της ζωής του φρουρού του Εφετείου Αθηνών, πυροβολώντας τον και προφανώς στόχευαν στην αφαίρεση της ζωής του. Είναι μια ενέργεια απολύτως καταδικαστέα και απαράδεκτη και πέραν των όσων άλλων, δεν πρέπει να υπάρξει καμία ανοχή, πολύ δε περισσότερο δικαιολόγηση αυτών των ενεργειών, οι οποίες βάλλουν κατά του ίδιου του δημοκρατικού πολιτεύματος και της πολιτικής και κοινοβουλευτικής ομαλότητας», τόνισε ο κ.Κοντονής.\n«Κάθε επίθεση στη Δικαιοσύνη είναι επίθεση στην ίδια τη Δημοκρατία μας. Η Δικαιοσύνη όμως δεν επιτρέπεται να λειτουργεί σε συνθήκες φόβου, ούτε σε συνθήκες θεσμικής υποβάθμισης», σημείωσε ο κ. Μητσοτάκης.


Γυρνάμε τα ρολόγια μας μια ώρα μπροστά!!!Πέμπτη 24 Μαρτίου 2016, 18:46Τα ξημερώματα Κυριακής 27/03/2016 γυρνάμε τα ρολόγια μας μια ώρα μπροστά!!! Οι δείκτες των ρολογιών στις 03.00π.μ. θα πρέπει να δείχνουν 04.00π.μ.\nΠΑΙΔΕΣ: Συντήρηση δυνάμεωνΤρίτη 22 Μαρτίου 2016, 21:29Ακόμα μία νίκη για την ομάδα Παίδων του Απόλλωνα, αυτή τη φορά στους Τράχωνες με 1-0.\nΑΝΔΡΕΣ: Αυτογκόλ!Σάββατο 19 Μαρτίου 2016, 21:37Μία ακόμα προβληματική εντός έδρας εμφάνιση για την ομάδα μας και ήττα από τη Λαύρα, δεύτερη φετινή, αποτέλεσμα που μπορεί να μας βάλει σε μπελάδες...\nΠΑΙΔΕΣ: Ενα χρόνο αήττητοι!Τρίτη 8 Μαρτίου 2016, 16:36Ακόμα μία νίκη για τους Παίδες του Απόλλωνα, που σφράγισαν την πρώτη θέση (και) της β' φάσης του πρωταθλήματος της ΕΠΣΑ, συμπληρώνοντας παράλληλα 1 χρόνο αήττητοι!!!\nΝΕΟΙ: Νίκη με ανατροπή!Δευτέρα 7 Μαρτίου 2016, 16:43Νέα νίκη για την ομάδα Νέων του Απόλλωνα στη β' φάση του πρωταθλήματος της ΕΠΣΑ, αυτή τη φορά με αντίπαλο τη γειτονική Αγία Παρασκευή. Ηττα στο Respect Cup.\nΑΝΔΡΕΣ: Μπορούσαμε και πιο εύκολαΚυριακή 6 Μαρτίου 2016, 21:18Με ένα εκπληκτικό γκολ του Γιώργου Γαλανόπουλου, το ωραιότερο της χρονιάς ως τώρα, η ομάδα μας επικράτησε 1-0 του Τριφυλλιακού και άφησε πίσω της ένα αρνητικό σερί τεσσάρων αγωνιστικών δίχως νίκη (0-2-2).\nΝΕΟΙ: Η αποθέωση του fair play!Παρασκευή 4 Μαρτίου 2016, 11:45Η ομάδα Νέων του Απόλλωνα επικράτησε εκτός έδρας του Αίαντα Αθηνών, το χειροκρότημα πάντως (και τα εύσημα των αντιπάλων) το πήρε για το fair play που τήρησε.\nΠΑΙΔΕΣ: Στο... γνωστό μοτίβο!Τετάρτη 2 Μαρτίου 2016, 17:31Στο... γνωστό μοτίβο οι Παίδες του Απόλλωνα, επικράτησαν και του Πανθησειακού, παρά το γεγονός ότι ο Αντώνης Ταβερνάρης προέβη σε πολλές αλλαγές.\nΑΝΔΡΕΣ: Τσάμπα και βερεσέΣάββατο 27 Φεβρουαρίου 2016, 20:46Δεν επιβραβεύτηκε η πολύ καλή προσπάθεια της ομάδας μας κόντρα στον πρωτοπόρο Αθηναϊκό και επιβεβαιώθηκε ο άγραφος κανόνας που λέει ότι στο ποδόσφαιρο δεν κερδίζει πάντα ο καλύτερος...\nΠΑΙΔΕΣ: Το ντέρμπι έγινε περίπατοςΤρίτη 23 Φεβρουαρίου 2016, 16:11Ντέρμπι περιμέναμε να δούμε και ντέρμπι δεν είδαμε... Οι Παίδες του Απόλλωνα συνέχισαν την προέλασή τους, επικρατώντας με 8-0 του ΑΟΝ Αργυρούπολης.\nΝΕΟΙ: Νίκες σε ΕΠΣΑ και Respect CupΤρίτη 23 Φεβρουαρίου 2016, 14:35Εύκολο πρωινό για τους Νέους του Απόλλωνα κόντρα στην ουραγό Ελευθερούπολη με το σκορ να μένει με... δυσκολία σε γήινα επίπεδα (6-0). Με νίκη συνέχισαν και οι Εφηβοι στο Respect Cup.\nΑΝΔΡΕΣ: Επιστροφή στην... κανονικότηταΚυριακή 21 Φεβρουαρίου 2016, 14:01Μετά το «χαστούκι» της περασμένης εβδομάδας από την Κορωνίδα, η ομάδα μας επέστρεψε στα στάνταρ που έχει θέσει από την αρχή του 2016, ήταν δηλαδή ανταγωνιστική, συμπαγής και δεν έφυγε με άδεια χέρια από τα Βριλήσσια.\nΑΝΔΡΕΣ: Την πατήσαμε... ομαδικώςΚυριακή 14 Φεβρουαρίου 2016, 20:20Την πρώτη της ήττα μέσα στο 2016 και τη βαρύτερη όλης της σεζόν γνώρισε η ομάδα μας από την Κορωνίδα, σε ένα απόγευμα που τίποτα δεν πήγε καλά.\nΠΑΙΔΕΣ: Περιμένοντας τα πλέι οφ!Τρίτη 9 Φεβρουαρίου 2016, 15:46Η αήττητη πορεία της ομάδας Παίδων του Απόλλωνα συνεχίζεται, αφού μετά το 0-0 με τον Χαραυγιακό, επιβλήθηκαν με 4-1 στο Βύρωνα του Αθηναϊκού.\nNEOI: Ξέσπασαν στο ΧαλάνδριΤρίτη 9 Φεβρουαρίου 2016, 14:25Η ομάδα Νέων του Απόλλωνα... ξέσπασε, κερδίζοντας 4-1 στο γήπεδο του Χαλανδρίου τη συμπολίτισσα ΑΕΧ!\nΑΝΔΡΕΣ: Ανάμεικτα συναισθήματαΚυριακή 7 Φεβρουαρίου 2016, 20:29Με ανάμεικτα συναισθήματα επέστρεψε από τη γειτονική Νέα Ιωνία η αποστολή του Απόλλωνα Χαλανδρίου. Από τη μία η επέκταση του αήττητου σερί, από την άλλη η χαμένη ευκαιρία για νίκη...\nΑΝΔΡΕΣ: Ολο και ψηλότερα!Κυριακή 31 Ιανουαρίου 2016, 20:15Χωρίς να αφήσει περιθώρια αντίδρασης στον αντίπαλο, ο Απόλλων επικράτησε 4-0 του ουραγού Ερμή Ηρακλείου, φτάνοντας τους 10 βαθμούς στην τελευταία τετράδα αγώνων, συγκομιδή που τον ανέβασε στην 8η θέση.\nΠΑΙΔΕΣ: ...κλασικά πράγματα!Τρίτη 26 Ιανουαρίου 2016, 14:28Το... βιολί τους οι Παίδες του Απόλλωνα, πάνε από νίκη σε νίκη, καθώς υπέταξαν για δεύτερη φορά φέτος την ομάδα του Παπάγου, στο ξερό της γήπεδο.\nΝΕΟΙ: Ακεφοι και νωθροίΔευτέρα 25 Ιανουαρίου 2016, 16:20Μέτρια εμφάνιση από τους Νέους του Απόλλωνα και ισοπαλία 1-1 με την τυπικά γηπεδούχο Αθηναΐδα.\nΑΝΔΡΕΣ: Με χιόνια και με κρύα... 2-0!Κυριακή 24 Ιανουαρίου 2016, 16:25Χωρίς να συναντήσει ιδιαίτερα προβλήματα, η ομάδα μας επιβλήθηκε 2-0 του πάλαι ποτέ ισχυρού Εθνικού Αστέρα και σκαρφάλωσε δύο ακόμα θέσεις στη βαθμολογία, μένοντας για τρίτη σερί αγωνιστική αήττητη.


Strategy : Race For the Galaxy\nredmeeple.com : Home » Strategy » Race For the Galaxy\nΣτο Race for the Galaxy, οι παίκτες χτίζουν γαλαξιακούς πολιτισμούς με κάρτες που αντιπροσωπεύουν κόσμους ή τεχνικές και κοινωνικές εξελίξεις. Κάθε γύρος αποτελείται από μία ή περισσότερες από πέντε πιθανές φάσεις. Σε κάθε γύρο, κάθε παίκτης κρυφά και ταυτόχρονα διαλέγει μία από επτά διαφορετικές κάρτες ενέργειας και ύστερα την αποκαλύπτει. Μόνο οι επιλεγμένες φάσεις λαμβάνουν χώρα. Για αυτές τις φάσεις, κάθε παίκτης εκτελεί την ενέργεια της φάσης, ενώ οι παίκτες που την διάλεξαν παίρνουν και ένα bonus για αυτή τη φάση. Για παράδειγμα, αν ένας τουλάχιστον παίκτης διαλέξει την ενέργεια της ανάπτυξης, τότε η φάση της ανάπτυξης θα λάβει χώρα, ενώ αλλιώς απλά παρακάμπτεται. Σε αυτή, κάθε παίκτης ταυτόχρονα διαλέγει μία κάρτα από το χέρι του για να χτίσει. Έπειτα από την αποκάλυψη των καρτών κάθε παίκτης προσθέτει την ανάπτυξη του στο ταμπλό και μετά ξεσκαρτάρει κάρτες από το χέρι του ίσες με το κόστος της. Κάθε παίκτης που διάλεξε ανάπτυξη ξεσκαρτάρει μία λιγότερη κάρτα ως. Η εξερεύνηση επιτρέπει σε έναν παίκτη να σηκώσει κάρτες και να διαλέξει ποια από αυτές θα πάρει στο χέρι του. Η εγκατάσταση επιτρέπει σε έναν παίκτη να τοποθετήσει έναν κόσμο στο ταμπλό. Κάποιοι κόσμοι παράγουν αγαθά που εκπροσωπούνται από κάρτες γυρισμένες ανάποδα, όταν διαλέγεται η παραγωγή. Αυτά τα αγαθά μπορούν να καταναλωθούν για πόντους νίκης ή να πουληθούν για να προσθέσει κάποιος παίκτης κάρτες στο χέρι του όταν διαλέγει την κατανάλωση. Με κάρτες, οι παίκτες εγκαθιστούν νέους κόσμους και χτίζουν περισσότερες αναπτύξεις, μαζεύοντας πόντους και κάρτες δύναμης οι οποίες παρέχουν πλεονεκτήματα σε συγκεκριμένες φάσεις. Νικητής είναι ο παίκτης που θα διαχειριστεί καλύτερα τις κάρτες του, τις επιλογές φάσης και ενέργειας, και τις κάρτες δύναμης για να χτίσει την σπουδαιότερη διαστημική αυτοκρατορία.\nRace for the Galaxy: Rebel vs Imperium (Exp.)\nΣχεδιαστής : Thomas Lehmann\nΜηχανισμοί : Hand Management,Simultaneous Action Selection\nΥποκατηγορία : Economic,Civilization,Card Game


Yanko's Go-HomePage: 03.2010\nΌταν βλέπετε ονόματα νησιών με δύο λέξεις που χωρίζονται με κάθετο (π.χ. Ίμια/Kardak) τότε πρόκειται για αμφισβητούμενη γη μεταξύ δύο κρατών (που το καθένα τους φυσικά θεωρεί ότι το καθεστώς κυριαρχίας είναι ξεκάθαρο). Δυστυχώς για τα νεύρα και τις καρδιές των περισσότερων ανθρώπων (και προς όφελος των διεθνολόγων που τα αναλύουν) υπάρχουν πολλά τέτοια προβλήματα - όχι απαραίτητα με φορτίσεις και συνέπειες (τρεις δικοί μας σκοτώθηκαν το '96) σαν αυτές των δωδεκανησιακών βραχονησίδων.\nΤα προβλήματα συχνά παραμένουν άλυτα, μια και για λόγους εθνικού γοήτρου κάθε εμπλεκόμενη χώρα περιμένει μια υποθετική μελλοντική στιγμή "στρατιωτικής αδυναμίας" της αντίπαλης - στιγμή που μπορεί να έρθει μερικές γενιές αργότερα ή και ποτέ.\nΟρισμένες χώρες, που το πήραν απόφαση ότι η μοίρα τους είναι κοινή, κατέληξαν σε πρακτικές λύσεις συγκυριαρχίας ή εναλλάξ διοίκησης (όπως στο νησί των Φασιανών, στις εκβολές του ποταμού που χωρίζει τη γαλλική και ισπανική χώρα των Βάσκων μεταξύ Irun & Hendaye, το οποίο αλλάζει "χέρια" κάθε εξάμηνο). Τέτοιες βελούδινες λύσεις είναι απλές όταν η κυριαρχία δεν έχει σοβαρό οικονομικό αντικείμενο και δεν αποτελεί μέρος ευρύτερης, άλυτης διαμάχης. Στο Αιγαίο των πετρελαίων και των στόλων όπως το ξέρουμε μετά το '73 (ή μάλλον μετά το '12), ούτε συζήτηση.\nΕνίοτε όμως η λύση δίνεται από τη φύση. Το νησί Ταλπάτι / Πουρμπάσα, μεταξύ Μπαγκλαντές και Ινδίας, εμφανίστηκε "από το πουθενά" το 1970 μετά από την καταιγίδα Bhola. Για χρόνια η διαμάχη για την κυριαρχία περιστρεφόταν γύρω από την εφαρμογή της αρχής της μισγάγγειας, που μπορεί να θυμίζει Ζουράρι αλλά στην πραγματικότητα αφορά τον καθορισμό μεθορίου σε ποταμούς ή νοητές προεκτάσεις αυτών. Οι διεθνολόγοι (που λέγαμε) χρησιμοποιούν τόσο αυτή την αρχή όσο και εκείνη της μέσης γραμμής (που μπορεί να δώσει διαφορετικά αποτελέσματα). Ποια νοητή γραμμή χωρίζει την Ινδία από το Μπαγκλαντές στη θάλασσα; Προς τα πού να προεκτείνεις νοητά τον βραχίονα του κοινού δέλτα Γάγγη-Βραχμαπούτρα που χωρίζει τις δύο χώρες; Τελικά, με την άνοδο της στάθμης των υδάτων, το νησί έγινε ύφαλος και χάθηκε από το χάρτη. Το πρόβλημα δεν λύθηκε αλλά σίγουρα αποφορτίστηκε - άλλο να κονταροχτυπιέσαι για τον βυθό και τα νερά ενός λασπερού δέλτα και άλλο για (έστω και good-for-nothing) "γη".\nNo weapons, no flags, no soldiers, no island if possible!\nΑναρτήθηκε από Yank_o στις 31.3.10\nΌπως θα έλεγαν και οι κύπριοι του βορρά.\nΝα γίνει "ανοικτή πόλη" η Περιφέρειά μας - αυτή την ευχή άκουσα σήμερα από πολιτικό.\nCitta aperta, όπως η "ανοχύρωτη" Ρώμη της ταινίας (που δεν έχω δει) του Ροσελίνι;\nΑνοχύρωτη όπως η Αθήνα, στον τίτλο βιβλίου παλιότερου υπουργού;\nΔεν πρέπει να το εννοούσε έτσι.\nΝα γίνει πόλη μια περιφέρεια; Είναι δυνατόν;\nΚοιτώντας τυχαία το blogger-προφίλ μου, κατάλαβα επιτέλους το συμβολισμό.\nΝα πάψουν οι μεσαίες αποστάσεις, σε συνδυασμό με δύσκολη τοπογραφία, να χωρίζουν τους ανθρώπους. Να απλωθεί αυτό που οι πολλοί θεωρούν γειτονιά τους, όπως απλώθηκε κι η δική μου ("από την Ολυμπία στην Έφεσο"). Να πάψουμε να χωριζόμαστε από διώρυγες και δερβενάκια. Να γίνουμε επιτέλους - όπως οραματίστηκε ο πολεοδόμος Δοξιάδης - μια Megalopolis, συνώνυμη μ' αυτή που ήρθε κοντύτερά μας σήμερα.\nΣημείωση: Το 2020 θα είμαι 52 ετών...\nΑναρτήθηκε από Yank_o στις 30.3.10\nΣτη συζήτηση για την οικονομική στήριξη της Ελλάδας, πολύς λόγος έγινε για τα όπλα που υποτίθεται πως έβαλαν στο τραπέζι ο Yorgos, η Αγγέλω, ο κοντός, οι αμερ'κανοί και όποιος άλλος είχε χέρια.\nΈχουν ήδη παρέλθει πολλά ορόσημα: η κατάθεση του προϋπολογισμού, οι 100 μέρες, η 15η Μαρτίου - με τελευταίο, το ευρωπαϊκό ραντεβού του Ευαγγελισμού.\nΔυστυχώς οι απορίες του απλού κόσμου δεν έχουν λυθεί. Παραμένει η αγωνία για το πόσο επικίνδυνα είναι τελικά αυτά τα περίφημα όπλα.\nΣύμφωνα με πληροφορίες, μέχρι το Πάσχα θα ξεκαθαρίσουν επιτέλους τα πράγματα.\nΑναρτήθηκε από Yank_o στις 26.3.10\nΠαιδιά, άλλος Kanaris ήταν ο εθνικός μας ήρωας...\nThe vet's 'Vette (του αναπήρου)\nThe wet 'vette (του γείτονα)\nΑναρτήθηκε από Yank_o στις 24.3.10\nΔεν υπάρχουν μόνο στην Ουαλία.\nΑναρτήθηκε από Yank_o στις 23.3.10\nΤο ότι διανύουμε χρονιά δημοτικών εκλογών πρέπει να μας κάνει επιφυλακτικούς όποτε ακούμε αναφορές σε νέα έργα πόλεων, όπως π.χ. το τράμ της Πάτρας.\nΑκόμη θυμάμαι πριν από 16 χρόνια (εκλογική χρονιά και πάλι) τον Στέλιο Λογοθέτη και την Greenpeace (!) από κοινού να εξαγγέλλουν το τραμ του Πειραιά, με δύο τεμνόμενους άξονες που θα εξυπηρετούσαν αρκετά καλά την πόλη.\nΤο δίκτυο που παρουσιάζεται στην ανάρτηση των "Υποδομών" προκαλεί την άμεση απορία, γιατί να μη χρησιμοποιηθεί η (προς κατάργηση) μετρική γραμμή του ΟΣΕ, η οποία σε μεγάλο μέρος της διέρχεται τόσο από κεντρικότατες περιοχές (π.χ. πλατεία Τριών Συμμάχων) όσο και από γειτονιές με αρκετά μεγάλη πυκνότητα πληθυσμού (π.χ. Αγιά).\nΟρθή η πρόνοια σύνδεσης με πόλους όπως Πανεπιστήμιο-ΤΕΙ-στάδιο-νοσοκομεία και με τον άξονα της οδού Καλαβρύτων, αλλά η χρήση της οδού Σμύρνης (αντί π.χ. ενός ιδεατού ζεύγους μονοδρόμων Γούναρη-Γερμανού, που είναι σε κατεξοχήν θέση υψηλής ζήτησης) ίσως να μην είναι η βέλτιστη από πλευράς συγκοινωνιακής εξυπηρέτησης.\nΟι μελετητές είναι έμπειροι και σίγουρα θα έχουν τεκμηριωμένες απαντήσεις για τα παραπάνω.\nΜέχρι σχετικά πρόσφατα - ίσως λίγο πριν την διεθνή κρίση που ξέσπασε το 2008 και ακόμη δεν έχει ξεπεραστεί (και εμείς τη βιώνουμε καθυστερημένα) - είχα την αίσθηση πως κυριαρχούσε η άποψη ότι οι ιδεολογίες "τελείωσαν" και ότι δεν υπάρχουν αριστερές ή δεξιές λύσεις.\nΜε αφορμή ένα εξαιρετικά ενδιαφέρον δισέλιδο της χθεσινής Monde βρίσκω την ευκαιρία να σημειώσω ότι βιώνουμε μια εποχή στην οποία η προσφυγή στην ιδεολογία είναι αναπόφευκτη.\nΟ φίλος Mike πριν 2,5 χρόνια είχε παραπέμψει σε ιστότοπο για το "πολιτικό στίγμα", στον οποίο ενδιαφέρον παρουσίαζε η προσθήκη ενός δεύτερου άξονα, "κάθετου" στην παραδοσιακή διάκριση δεξιάς και αριστεράς. Η παραμελημένη διάσταση έχει ως άκρα τους αυταρχικούς και τους ελευθεριακούς.\nΓια τους περισσότερους έλληνες, τα αποτελέσματα του τεστ θα βγουν στο κάτω αριστερό τεταρτημόριο, κάτι που δείχνει ότι οι συμπατριώτες μας υιοθετούν στάσεις (όχι απαραίτητα και συμπεριφορές) αριστερές και ελευθεριακές. Αυτό έχει τις ιστορικές του εξηγήσεις και συνδέεται με τη δυσκολία ευδοκίμησης διαφορετικών προσεγγίσεων. Η ΝΔ, για παράδειγμα, απέκτησε ερείσματα μόνο όταν μιμήθηκε τον κρατικιστικό λόγο του Πασόκ - και η απομάκρυνσή της από την εξουσία οφείλεται σε μια πληθώρα παραγόντων αλλά σίγουρα όχι στη δήθεν "νεοφιλελεύθερη" πολιτική που κάποιοι θεωρούν ότι ακολούθησε. Στην Ελλάδα εδώ και πολλά χρόνια το μοντέλο του κράτους που (πρέπει να) τα φροντίζει όλα είναι κυρίαρχο, περίπου από την εποχή που σταματήσαμε να αποταμιεύουμε, να παράγουμε και να δουλεύουμε. Η διαφήμιση με την "αποδοτικιά" κατσίκα Νίνα δείχνει (και) τη δυσκολία διείσδυσης αρχών συνετής διαχείρισης στην πέραν της Κινέτας και Μαλακάσας Ελλάδα.\nΓια να γυρίσουμε στο "πολιτικό στίγμα": Ένας άλλος φίλος, που επίσης έκανε το τεστ (και με χαρά διαπίστωσε κι αυτός πόσο προοδευτικός είναι), παρατήρησε εύστοχα ότι στην Ελλάδα (και αλλού, θα συμπλήρωνα εγώ - σε πολλές άλλες χώρες της "Ευρώπης των Εθνών") θα έπρεπε να προστεθεί και μια τρίτη διάσταση: αυτή μεταξύ εθνικισμού και διεθνισμού. Η συζήτηση που εξελίσσεται αυτόν τον καιρό στην Ευρώπη - με αφορμή τη δική μας κρίση - μπαίνει αναπόφευκτα και σε αυτόν τον προβληματισμό (ευρωπαϊκή ομοσπονδία ή διατήρηση της σημερινής συμμαχίας κρατών-μελών;).\nΗ φεντεραλιστική άποψη μου φαίνεται πιο ξεκάθαρη. Όποιος λέει το Α πρέπει να πει και το Β, λέει μια γερμανική παροιμία. Το άλφα είναι το Ευρώ. Το βήτα είναι μια κοινή οικονομική διακυβέρνηση, που - αν θέλουμε να είμαστε συνεπείς με τις δημοκρατικές μας αρχές - θα πρέπει να προκύπτει από μια πανευρωπαϊκή πολιτική εκπροσώπηση, όχι από διευθυντήρια και από βαλτούς τύπου van Rompuy, ακριβώς για να έχει τη νομιμοποίηση να εφαρμόζει πολιτικές. Για να σταματήσει και η υποκρισία του τύπου "μας πιέζουν για τα μέτρα".\nΑυτό που μου φαίνεται αμφίβολο είναι το να ποντάρουμε επί μακρόν στο ότι θα εκβιάζουμε ενισχύσεις και ανάσες ποντάροντας στην ασυνεννοησία των άλλων κρατών και στα εσωτερικά τους προβλήματα. Η ελπίδα είναι ότι η συζήτηση που ξεκίνησε θα προχωρήσει σε θετικές και δημιουργικές κατευθύνσεις. Ο Τιτανικός μάλλον είναι η Ευρώπη - δεν φταίμε εμείς για το αν αρμενίζει στραβά, αλλά είμαστε επιβάτες του (από τους παλιότερους μάλιστα) και η πορεία του μας ενδιαφέρει.\nΑναρτήθηκε από Yank_o στις 21.3.10\nΣε μια ενδιαφέρουσα ανάρτηση ο Σ. Χαϊκάλης προτείνει να φύγουμε "εμείς οι νάρκισσοι bloggers" από την κουλτούρα της αυτάρεσκης καταγγελίας και να προχωρήσουμε σε κοινές δράσεις-προτάσεις, μεταξύ άλλων και στο θέμα της "αναβάθμισης των υπηρεσιών του ελληνικού τουρισμού". Ειδικά αυτό το τελευταίο με άγγιξε, αφενός λόγω της σχέσης μου με νησιά - που ζουν και από τον τουρισμό (κι ας τον σνομπάρουν...) - και αφετέρου επειδή ο τουρισμός είναι από τις λίγες δραστηριότητες που φέρνουν χρήμα στη χώρα μας ("εθνική υπόθεση").\nΗ μικρή μου πολυτέλεια κάθε καλοκαίρι είναι ένα οικογενειακό ταξίδι διακοπών. Φέτος μπορεί να μην το κάνω, μια και πρέπει να μαζέψω λεφτά για τους αυξημένους φορολογικούς συντελεστές και την έκτακτη (μόνιμη πια;) εισφορά. Τα τελευταία χρόνια, όποτε ταξίδεψα στην Ελλάδα, στο τέλος αναπόφευκτα σκεφτόμουν τι θα ήταν αυτό που θα μείωνε την απογοήτευσή μου από την εμπειρία. Συντριπτικά υπερτερούσε η εξής σκέψη: "Να σταματήσουν να μας γδέρνουν!" Έτσι απλά. Ένας φίλος το είχε πει, σε ανύποπτο χρόνο (και όχι μόνο για τον τουρισμό), πολύ πριν αρχίσουν οι παπαγάλοι να μιλούν για "40% πτώση του βιοτικού επιπέδου": "Να εκλογικευτούν οι απαιτήσεις", εννοώντας το τι χρεώνουμε (και το πόσο ανταγωνιστικό είναι).\nΠολλοί ιδιοκτήτες εκτάσεων σε νησιά και άλλα μέρη με τουριστικές δυνατότητες ονειρεύονται "να χτίσουν και να έχουν να νοικιάζουν", χωρίς να σκέφτονται απαραίτητα ότι το θέμα δεν είναι μόνο να αποσβέσουμε γρήγορα μια επένδυση αλλά να δημιουργήσουμε μια ελκυστική μονάδα - που θα λειτουργεί καλά και θα χρεώνει λογικά, και έτσι θα είναι μέρος μιας ελκυστικής Ελλάδας. Η καλή λειτουργία, κατά τη δική μου γνώμη, δεν κάνει εκπτώσεις στα θέματα ασφάλειας και είναι συνυφασμένη με την ύπαρξη ανθρώπων που νοιάζονται και είναι στη διάθεση του πελάτη όταν τους χρειαστεί. Αυτό αν μη τι άλλο προσθέτει στο κόστος, συνεπώς θα πρέπει από τη μια να εξασφαλιστεί (νομοθετικά και με ελέγχους) η τήρησή του, από την άλλη ο επενδυτής να βρει έξυπνους τρόπους να εκλογικεύει τα έξοδά του και την τελική τιμή που πληρώνει ο πελάτης. Μπορεί να χρειαστεί να βάλει κάμποση προσωπική εργασία, να αξιοποιήσει δυνατότητες εξοικονόμησης ενέργειας και δαπανών εν γένει - you know, τα πράγματα που κάνανε παλιά οι νοικοκυραίοι. Αν όμως ξεκινήσει να χτίζει ελπίζοντας ότι θα κάααθεται και θα το "παίζει" μπίζνεσμαν του σαββατοκύριακου και του τριμήνου - με τρελά περιθώρια κέρδους - τότε θα συνεχιστεί το μαύρο χάλι που πλέον κατάντησε συνώνυμο του τουρισμού στην Ελλάδα.\n"Μας γδέρνουν" και σε πολλά άλλα, χιλιοειπωμένα (άλλωστε και η προηγούμενη παράγραφος νομίζω ότι λέει πράγματα που ξέρουμε όλοι, δεν ανακαλύπτω τον τροχό). Αν αυτό το φαινόμενο περιοριστεί, η Ελλάδα των εκατοντάδων νησιών, των απέραντων ακτογραμμών, του προβλέψιμου κλίματος, της πολιτιστικής κληρονομιάς χιλιετιών κ.λπ. έχει μόνο να κερδίσει.\nΑναρτήθηκε από Yank_o στις 17.3.10\nΑναρτήθηκε από Yank_o στις 16.3.10\nΟι ΗΠΑ έχουν 300 εκατομμύρια πληθυσμό που συντέθηκε στο μεγαλύτερο μέρος του από διαρκή μετανάστευση ή άλλες μορφές μετοίκησης (συμπεριλαμβανομένης της μεταφοράς σκλάβων), από κάθε γωνιά της γης. Οι αμερικανοί πολιτικοί, συμπεριλαμβανομένου του εκάστοτε προέδρου, είθισται να κολακεύουν διάφορες εθνοτικές ή θρησκευτικές ομάδες, μια και η ψήφος κανενός (και η υποστήριξη κανενός λόμπυ) δεν περισσεύει.\nΟι ομογενειακές οργανώσεις ή πολλοί από εμάς μπορεί να αισθάνονται εθνικά υπερήφανοι επειδή ο Ομπάμα είπε "ζήτω η Έλλας" (όπως παλιότερα ο Κλίντον "ειμάστε όλοι Ελλήνες") και στάθηκε στη δήθεν μοναδικότητα της λέξης φιλότιμο (λες και δεν υπάρχουν το αγγλικό pride, το γερμανικό Ehrgeiz.και τόσα άλλα). Προσωπικά αισθάνομαι ότι βλέπω να μας κραδαίνουν, για μια ακόμη φορά, καθρεφτάκια και χάντρες.\nΑναρτήθηκε από Yank_o στις 13.3.10\nΑν δεν υπήρχαν, θα έπρεπε να τους εφεύρουμε - μας κάνουν και γελάμε.\nΑναρτήθηκε από Yank_o στις 12.3.10\n"If I had my way, that's how non-compliants would be kicked out of the Eurozone".\nΣτην Αμερική ταξίδεψα μία και μόνη φορά. Ήταν το 1995 και τη βίζα την πήρα με τη δεύτερη. Στην πρώτη απόπειρα, έφαγα πόρτα από τον κ. πρόξενο, ο οποίος σε καλούτσικα ελληνικά μου εξήγησε ότι λόγω του χαμηλού μου εισοδήματος (ήμουν πρωτόβγαλτος στη δουλειά) και της "οικονομικής κατάστασης" δεν μπορούσε να με αφήσει να πάω Αμερική, ούτε καν για τις 5 μέρες του συνεδρίου που θα παρακολουθούσα. (Τη δεύτερη φορά μάλλον τους έπεισε η συστατική επιστολή ενός καθηγητή του Πολυτεχνείου, που συνόδευσε την αίτησή μου.)\nΤο ελληνικό paradox είναι ότι, αν και η σημερινή "οικονομική κατάσταση" (ακριβέστερα το κλίμα απαισιοδοξίας) θα έσπρωχνε μάλλον περισσότερους στη μετανάστευση απ' ό,τι το '95, ο πρωθυπουργός μας (με τα "κονέ" του και σίγουρα με επιτυχημένη προπαρασκευή - βοήθησε και η ωρίμανση των συνθηκών) κατάφερε να καταργηθεί η απαίτηση βίζας. Bravo Yorgo, λοιπόν. Το θέμα της βίζας, όπως θα δείτε στο παρακάτω παλιό τραγούδι, ταλάνιζε πολλούς συμπατριώτες μας επί δεκαετίες.\nΑναρτήθηκε από Yank_o στις 10.3.10\nΑναρτήθηκε από Yank_o στις 9.3.10\nEuropean Monetary Fund?\nΑναρτήθηκε από Yank_o στις 8.3.10\nO Έλλην Λαφονταίν (για Oskar)\nΈνας Έλλην Πινόκιο ("δεν θα ωφελήσει την οικονομία η αύξηση ΦΠΑ")\nΑναρτήθηκε από Yank_o στις 7.3.10\nΠάρτε νησιά, δώστε μετρητά...\nΑναρτήθηκε από Yank_o στις 5.3.10\nΑναρτήθηκε από Yank_o στις 3.3.10\nΚαταξιωμένος λογοτέχνης, σε ομιλία του στο σχολείο μας (δεκαετία 1980), είχε κατηγορήσει τον Ντέμη Ρούσσο ότι, όταν οι Τούρκοι εισέβαλαν στην Κύπρο, εκείνος -λέει- είχε πει πως τον ένοιαζε μόνο αν θα τρώει το μπιφτέκι του.\nΔεν έμαθα ποτέ αν αλήθευε η καταγγελία. Σίγουρα όμως αντικατόπτριζε μια κυρίαρχη (τότε, τουλάχιστον) περιφρόνηση απέναντι σε συγκεκριμένους Έλληνες που είχαν γίνει διάσημοι στο εξωτερικό, πλην όμως δεν είχαν ταυτιστεί με την αντιστασιακή intelligentsia.\nΣήμερα "παίζει" πολύ μια δήλωση της Νάνας Μούσχουρη ότι θα παραιτηθεί από την βουλευτική της σύνταξη "για την πατρίδα". Η Nana είχε τεράστια συμμετοχή στο χτίσιμο του παλιού brand "Ελλάδα" αλλά σήμερα είναι ένα πρόσωπο has-been. Πιο γνώριμη μου είναι η Nena (με τα "99 μπαλόνια") παρά η Nana.\nΕίχα χαρεί πολύ που στην τελετή λήξης των Ολυμπιακών του '04 υπήρχε Αηδονίδης και Αρβανιτάκη αλλά καθόλου Νάνα και καθόλου Ντέμης (παρόλο που δεν με αγγίζει η ιδεοληψία που μετέτρεψε τους δύο τελευταίους σε "μαύρα πρόβατα"). Κι αυτό γιατί σκεφτόμουν πως είναι καιρός για ένα νέο brand. Θα χτιστεί, αλλά σιγά-σιγά.\nΑναρτήθηκε από Yank_o στις 2.3.10\nΑναρτήθηκε από Yank_o στις 1.3.10


Survivor : Είναι απλά ένα παιχνίδι ή είναι… είδος ζωής; Τρεις νεκροί ως τώρα! - ΟΛΗ Η ΙΣΤΟΡΙΑ ΤΟΥ! » loutrakiblog\nΤο Survivor είναι μια ιδέα που γεννήθηκε από τον Τσάρλι Πάρσονς το 1992. Μαζί με τον σύντροφό του λόρδος Γουαχίντ Αλί -ο οποίος εκτός από ανοιχτά ομοφυλόφιλος είναι και μουσουλμάνος– και με την υπογραφή του Μπομπ Γκέντολφ δημιούργησαν το 1992 την εταιρεία Planet 24.\nΟι πρώτες προτάσεις για να δούμε το ριάλιτι στο γυαλί έγιναν σε BBC και ITV, αλλά οι απαντήσεις ήταν αρνητικές! Η αρχική λογική απέχει κατά πολύ από αυτό που βλέπουμε σήμερα.\nΞεκίνησε με την ιδέα του ντοκιμαντέρ με 4 ανθρώπους (συγκεκριμένα έναν πρώην κατάδικο, έναν σταρ σαπουνόπερας, έναν χρηματιστή κι έναν παίκτη του τένις), τους οποίους έστειλαν σε ένα ερημωμένο νησί, αλλά δεν είχε ζουμί η ιστορία.\nΜε 4 άτομα το ενδιαφέρον ήταν σχεδόν ανύπαρκτο, οπότε με μηδέν ενδιαφέρον, είχαμε και άδειες τσέπες.\nΚάτι έπρεπε να σκεφτεί ο Πάρσονς για ν’ αποκτήσει χαρακτήρα ριάλιτι και πάνω από όλα να εισρέουν χρήματα στις τσέπες ή καλύτερα στους λογαριασμούς. Οπότε σκέφτηκε να αυξήσει τον κόσμο, έτσι θα μεγάλωνε τον αριθμό των χαρακτήρων και παράλληλα την ίντριγκα και το χαμό…\nΤελικά μετά από αρκετές απορρίψεις το 1997 στον σουηδικό τηλεοπτικό σταθμό SVT έκανε πρεμιέρα αυτό που γνωρίζουμε σήμερα ως Survivor, με τίτλο «Expedition Robinson».\nΑκόμα και σήμερα σε αρκετές χώρες εξακολουθεί να προβάλλεται με αυτόν τον τίτλο.\nΗ 1η παίκτρια που αποχώρησε από το παιχνίδι έκανε απόπειρα αυτοκτονίας ένα μήνα μετά, αλλά η επιτυχία του παιχνιδιού ήταν σαρωτική.\nΟ Μάρτιν Μέλιν ήταν ο 1ος νικητής και τα νούμερα τηλεθέασης αστρονομικά. Χαρακτηριστικό παράδειγμα ότι στον 4ο κύκλο του Σουηδικού Survivor καθήλωσε 4 εκατομμύρια τηλεθεατές στις οθόνες τους!\nΠαράλληλα ο Πάρσονς κατάφερε να εξάγει το προϊόν στις ΗΠΑ, το οποίο παίζεται μέχρι σήμερα ανελλιπώς με τον ίδιο παρουσιαστή, το Τζεφ Προμπστ.\nΤο νερό, λοιπόν, μπήκε στ’ αυλάκι, ενώ παράλληλα στην εταιρεία έτρεχαν κι άλλες παραγωγές αλλά το Survivor ήταν αυτό που εκτόξευσε την αξία.\nΤο 1999 οι συνέταιροι πούλησαν την εταιρεία παραγωγής Planet 24 και «τσέπωσαν» 17 εκατ. ευρώ.\nΒέβαια, κράτησαν τα δικαιώματα του «παιδιού» τους, του Survivor (χαζοί ήταν;) καθώς έγινε η ναυαρχίδα της νέας τους εταιρείας με όνομα «CASTAWAY television productions».\nΟ Πάρσονς κατά πολλούς θεωρείται ο «πατέρας» των ριάλιτις και αμοίβεται ετησίως με 2,9 εκατ. ευρώ.\nΑπό κει αντιλαμβανόμαστε πόσα μπορεί να εισπράτει η Ατζούν Media, η εταιρεία παραγωγής του ντόπιου Survivor.\nΕγώ θα σας βάλω λίγο στο τρυπάκι των πράξεων (ελπίζω να είστε καλοί στα μαθηματικά, αλλιώς ένα κομπιοτεράκι από δίπλα δεν θα είναι κακό).\nΕχουμε και λέμε, λοιπόν, με κατώτερο αριθμό τηλεθέασης το 20% στο «καλό» το νεανικό κοινό για κάθε επεισόδιο τα έσοδα αγγίζουν τα 80.000€, για κάθε 1% πάνω από το 20%, δηλαδή αν το ριάλιτι κάνει 21% τα έσοδα είναι 80.000 + 4.000€ (το κάθε 1%).\nΦανταστείτε ότι το φετινό ριάλιτι του ΣΚΑΪ κάνει κατά μέσο όρο 35% plus, για κάνετε τις πράξεις λίγο (για να μην σας βάζω «πονοκεφάλους» τα έσοδα ανά επεισόδιο είναι 120-150.000€). Δηλαδή την εβδομάδα στο λογαριασμό του Ατζούν μπαίνουν 480-600.000€. Θέλετε και τον μήνα; Από 1,9 εκατ. έως 2,5 εκατ. ευρώ, οπότε τα 6.500€/εβδομάδα που κοστίζει η Σαλαγκούδη (για να γελάμε) είναι ρέστα από… σοκολάτα μπροστά στα έσοδα της παραγωγής!\nΜετά τα οικονομικά μεγέθη επιστρέφουμε στα ιστορικά του Survivor.\nΟπως είπα και παραπάνω ο αρχικός τίτλος ήταν “Expedition Robinson“, όταν όμως το 2000 οι Αμερικάνοι αγόρσαν το format του, άλλαξαν όνομα και το… βάφτισαν με αυτό που όλοι γνωρίζουμε ως τώρα.\nΒέβαια, το ριάλιτι δεν έχει το ίδιο όνομα σε όλες τις χώρες. Παράδειγμα στη Βραζιλία ονομάζεται “No Limite” και της Ρωσίας “Last Hero”.\nΟι χώρες που έχουν ή είχαν έστω και μία version του Survivor φτάνουν τις 49.\nΦυσικά η χώρα με τις περισσότερες σεζόν δεν θα μπορούσε να ήταν άλλη από την Αμερική με 41 σεζόν (αν δεν σας βγαίνει το νούμερο είναι γιατί στις ΗΠΑ κάθε χρόνο πραγματοποιούνται 2 κύκλοι, ένας την άνοιξη και ένας το φθινόπωρο)!\nΣτις ΗΠΑ το Survivor δεν είναι απλά ένα παιχνίδι, είναι είδος ζωής, για παράδειγμα υπάρχει επαγγελματίας παίκτης Survivor, ο οποίος έχει αγωνιστεί σε 3 σεζόν, έχοντας κατακτήσει τις 2.\nΠαράλληλα έχει εισπράξει πάνω από 3 εκατ. δολάρια (τη μία σεζόν που έπαιξε και νίκησε ήταν το All Star Survivor με όλους τους νικητές και το έπαθλο ήταν 2 μύρια), καθώς ο νικητής στις ΗΠΑ παίρνει 1 εκατ. δολάρια.\nΒέβαια ο στίβος στις ΗΠΑ είναι κάτι μεταξύ Βιετνάμ και Αφγανιστάν.\nΟ τύπος, λοιπόν, αυτός δεν θα μπορούσε να ήταν από άλλη χώρα εκτός από την Ελλάδα. Ναι καλά διαβάσατε, ο Τόνι Βλάχος είναι Ελληνας ομογενής 47 ετών αστυνομικός που ζει στο Τζέρσεϊ. Είναι ο πολυνίκης των Survivors μαζί με την Αμερικανίδα, Σάντρα Ντίαζ Τουάιν (46 ετών).\nΜια και αναφέραμε πιο πάνω το χρηματικό έπαθλο των ΗΠΑ, ας κάνουμε μια μικρή περιήγηση και σε άλλες χώρες με το τι εισπράττουν οι νικητές.\nΣτην Ελλάδα ως γνωστόν είναι 100.000€, εντάξει ούτε πολλά, αλλά ούτε λίγα…\nΟ νικητής στους «τσίπηδες» του Βελγίου και της Ολλανδίας παίρνει 25.000€ (ε, όχι ρε παιδιά, να πάω εκεί να γίνω σαν τον Καλλίδη για να πάρω ένα αμάξι, too much, που λένε και στο χωριό μου).\nΣτους… κιμπάρηδες Τούρκους και Γερμανούς οι νικητές παίρνουν 500.000€ (εδώ μάλιστα παίρνω σπίτι, αμάξι και μου μένει και κάτι).\nΚαλά τα έπαθλα, δίνουν λύσεις, αλλά να σας ενημερώσω ότι σε όλα τα Survivor που έχουν γίνει, είχαμε και 3 θανάτους, κατά τη διάρκεια του ριάλιτι.\nΟ 1ος θάνατος ήταν το 2009 στο Βουλγάρικο που διεξαγόταν στις Φιλιππίνες, όπου ο 54χρονος Μόντσο Βοντνίτσαροφ κατέρρευσε κατά τη διάρκεια αγωνίσματος απο καρδιακή προσβολή.\nΟ 2ος θάνατος ήρθε την ίδια χρονιά στο ριάλιτι του Πακιστάν, όπου o 32χρονος Σάαντ Καν πνίγηκε, καθώς έπρεπε να κολυμπήσει στο υδάτινο στίβο λίμνης στην Ταϊλάνδη μεταφέροντας και ένα φορτίο βάρους 7 κιλών. Οταν αντιλήφθηκε ο ίδιος ότι δεν μπορούσε άρχισε να φωνάζει, αλλά κανείς από την παραγωγή δεν τον άκουσε (σ.σ.: τρομερή οργάνωση), με αποτέλεσμα να βρεθεί το σώμα του αργότερα από δύτες.\nΟ 3ος κι ελπίζουμε τελευταίος θάνατος ήταν στο γαλλικό Survivor το 2013, που πραγματοποιούνταν στη Καμπότζη, όπου ο 25χρονος Τζέραλντ Μπάμπιν δεν αισθανόταν καλά και διαγώστηκε με αφυδάτωση (για αρχή).\nΜετά όμως, κατέρρευσε στην άμμο με παράπονα για κράμπες. Τελικά μετά από 2 ώρες καθυστέρησης, καθώς δεν θεωρούσαν στην παραγωγή σκόπιμο να διακόψουν τα γυρίσματα, αλλά και να χρεωθούν την αεροπορική μεταφορά του από το τοπικό ιατρείο σε νοσοκομείο, μετά από πολυ διάλογο μεταφέρθηκε ο οποίος κατά την πτήση υπέστη σειρά καρδιακών ανακοπών κι έσβησε.\nΑπό την αυτοψία αναφέρθηκε ότι αιτία θανάτου ήταν «καρδιακή ανεπάρκεια σε διασταλμένη καρδιομυοπάθεια», υποδηλώνοντας μια μη ανιχνεύσιμη προϋπάρχουσα κατάσταση. Βέβαια, όλοι οι διαγωνιζόμενοι λέγεται ότι υποβάλλονται σε εκτεταμένες ιατρικές εξετάσεις…\nΛίγες εβδομάδες μετά τον θάνατο του Μπάμπιν ο γιατρός της παραγωγής Τιέρι Κόστα αυτοκτόνησε διότι δεν μπορούσε ν’ αντέξει τις κατηγορίες ότι αργοπόρησε στην μεταφορά του θανόντα, αφήνοντας και σημείωμα που ανέφερε μεταξύ άλλων ότι δεν ίσχυε κάτι τέτοιο.\nΗ συγκεκριμένη σεζόν του Survivor Γαλλίας διεκόπη!\nteamlb2021-02-20T12:59:19+02:0020 Φεβ 2021 | 16:00|Categories: LIFESTYLE|0 Σχόλια


ΑΝΑΚΥΚΛΩΣΗ: Για πρώτη φορά όλα στο φως…\non 13 Οκτ 2020\nΜια νέα εποχή για την ανακύκλωση στο νησί\nΗ ιστορία της ανακύκλωσης στην Άνδρο αριθμεί σχεδόν 10 χρόνια και για πρώτη φορά η τεχνική υπηρεσία του Δήμου Άνδρου άνοιξε τα αρχεία της και απάντησε στα δημόσια ερωτήματα που απεύθυνε στην διοίκηση. Ένα μήνα μετά το σχετικό ερώτημα μας σε ρεπορτάζ μια διοίκηση (με εντολή δημάρχου) για πρώτη φορά έστειλε λεπτομερείς απαντήσεις τι κάνει αυτή και τι έκαναν οι προηγούμενοι ώστε οι κάτοικοι να ξέρουν τι γίνεται σε ένα κρίσιμο πεδίο της καθαριότητας, αλλά της μελλοντικής επιτυχίας του ΧΥΤΥ της Άνδρου.\nΗ Άνδρος αλλάζει προς το καλύτερο μιας και πληροφορημένοι πολίτες είναι αυτοί που μπορούν να κρίνουν καλύτερα από τους απληροφόρητους ή τους παραπληροφορημένους. Και σωστή πληροφόρηση σημαίνει πρόσβαση και επιχειρήματα με στοιχεία. Σε αντίθεση με τις πομφόλυγες στην θέση της πληροφόρησης και τα άθλια υπονοούμενα στη θέση των επιχειρημάτων που ζήσαμε στο παρελθόν και ζούμε μέχρι σήμερα από τους τρωγλοδύτες του Facebook…\nΑκολουθούν τα στοιχεία που μας έστειλε η τεχνική υπηρεσία και αναφέρονται και για τις τρεις διοικήσεις του ενιαίου Δήμου Άνδρου: από το 2011 μέχρι το 2020…\nΔΙΟΙΚΗΣΗ ΓΛΥΝΟΥ 2011-2014\nΞεκινά η ανακύκλωση στην Άνδρο\nΗ ανακύκλωση στην Άνδρο ξεκίνησε το 2011 επί διοίκησης Γιάννη Γλυνού. Σύμφωνα με τα στοιχεία της τεχνικής υπηρεσίας του Δήμου Άνδρου οι πρώτες συμβάσεις με τις οποίες ξεκίνησε η ανακύκλωση στην Άνδρο και τις οποίες έκανε ο Δήμος Άνδρου οδήγησαν στην συλλογή των παρακάτω τόνων ανακυκλώσιμων υλικών ετησίως:\n2011 = 162,70 τόνοι\n2012 = 243,51 τόνοι\n2013 = 275,72 τόνοι\n2014 = 378,98 τόνοι\nΤο σύστημα ανακύκλωσης που δημιουργήθηκε στα τέσσερα χρόνια της διοίκησης Γλυνού έφτασε να ανακυκλώσει συνολικά 1059,91 τόνους. Δηλαδή, ο ετήσιος μέσος όρος περιόδου 2011-2014 ήταν 265,22 τόνους ανακυκλώσιμων υλικών ετησίως.\nΔΙΟΙΚΗΣΗ ΣΟΥΣΟΥΔΗ 2015-2019\nΤο απορριμματοφόρο της ανακύκλωσης μαζεύει αστικά μικτά αστικά σκουπίδια επί Σουσούδη!!!\nΗ διοίκηση Σουσουδη συνέχισε τον πρώτο χρόνο με την οργάνωση που είχε η διοίκηση Γλυνού. Όμως από το 2016 επιχείρησε να αλλάξει την οργάνωση και τους υπεύθυνους. Θεωρητικά θα έκανε το σύστημα περισσότερο ανταγωνιστικό και οικονομικό. Πρακτικά σχεδίασε χωρίς προετοιμασία. Οι αριθμοί μιλάνε μόνοι τους. Η ανακύκλωση παλινδρόμησε και πήγε πολύ πίσω το 2016 και το 2017. Τα οικονομικά στοιχεία που επικαλέστηκε σαν επιτυχία της δεν δικαιώνουν το αποτέλεσμα αυτά τα δύο χρόνια. Στη συνέχεια με κόστος κοινωνικό, αλλά και οικονομικό πήρε έναν δρόμο.\n2015 = 217 τόνοι\n2016 = 161,75 τόνοι\n2017 = 135 τόνοι\n2018 = 173,04 τόνοι\n2019 = 218 τόνοι\nΤο σύνολο των ανακυκλωμένων υλικών στην 5ετία Σουσούδη έφτασε τους 1031,75 τόνους. Οι αυτοσχεδιασμοί της διοίκησης Σουσούδη του 2016 και του 2017 καταγράφονται και στην υποχώρηση τόσο του συνολικού όγκου της ανακύκλωσης που από 1059 τόνους σε 4 χρόνια πήγαν στους 904,79 σε 5 Χρόνια!!! Και βεβαίως ο ετήσιος μέσος όρος της περιόδου 2015-2019 έπεσε στους 206,35 τόνοι. Ήτοι, η διοίκηση Σουσούδη "πέτυχε" μια πτώση της τάξεως του 40%!!! (ΣΗΜ: στην πρώτη ανάρτηση είχε γραφεί εκ παραδρομής μεγαλύτερο νούμερο. Βρέθηκε ρο σωστό μας το έστειλαν και το διορθώσαμε).\nΑνακύκλωση ή μήπως απλό περιμάζεμα ογκωδών αντικειμένων;\nΌμως, από το 2015 μπήκαν στο παιχνίδι της ανακύκλωσης το ηλεκτρονικό μητρώο, αλλά και ιδιώτες που άρχισαν να ανακυκλώνουν υλικά για το κέρδος στο νησί. Σύμφωνα με τα όποια στοιχεία του ηλεκτρονικού μητρώου την 5ετία οι ιδιώτες ανακύκλωσαν παράλληλα με τον Δήμο Άνδρου τις κάτωθι ποσότητες:\n2015 = 60,78 τόνοι\n2016 = 56,00 τόνοι\n2017 = 273.24 τόνοι\n2018 = 102,54 τόνοι\n2019 = 375,46 τόνοι\nΕίναι φανερό πως την χρονιά της κρίσης, το 2017, όταν η διοίκηση απέτυχε να μαζέψει τα ανακυκλούμενα υλικά (μόνο 135 τόνοι) οι ιδιώτες έκαναν την διαφορά μαζεύοντας τα (273,24 τόνοι). Οι δύο βασικοί επιχειρηματίες, οι Δ. Πέτσας και Α. Παπαδάκης, μάζευαν ιδιωτικά ηλεκτρικές συσκευές, μπαταρίες, χαρτικά, γιαλί, αλουμίνιο, λάμπες, κομπόστ, κλπ.\nΔΙΟΙΚΗΣΗ ΛΟΤΣΑΡΗ 2020\nΤο ανακαινισμένο σήμερα φορτηγό press-conteiner απορριμμάτων - προσφορά του Λιμενικού Ταμείου- που είχε εγκαταλείψει να σκουριάζει στα αζήτητα η προηγούμενη διοίκηση.\nΟυσιαστικά η διοίκηση Λοτσάρη ξεκινά τον Ιανουάριο του 2020. Μέχρι τότε έτρεξαν οι εργολαβίες της διοίκησης Σουσούδη. Από τον Ιανουάριο μέχρι και τον Σεπτέμβριο (9 μήνες) του 2020 έχουν ανακυκλωθεί 252 τόνοι. Με δεδομένο πως απομένουν ακόμα τρεις μήνες αναμένεται η ανακύκλωση στο τέλος του 2020 να έχει ξεπεράσει τους 300 τόνους.\nΈνα σκορ λίαν ικανοποιητικό για αρχή γιατί δίνει τη δυνατότητα αν η διοίκηση συνεχίσει σωστά να αυξηθεί περισσότερο τα επόμενα χρόνια. Για να πετύχει μια επιπλέον αύξηση η σημερινή διοίκηση έκανε καλύτερη αποκομιδή αστικών απορριμμάτων, και οργάνωσε μέσω των κοντέινερ καλύτερα την αποκομιδή με την βοήθεια και παρατημένου φορτηγού press-conteiner, που είχε ξεχάσει η προηγούμενη διοίκηση.\nΓια τρίτη φορά σε ένα χρόνο η σημερινή φέρνει νέους κάδους απορριμμάτων ώστε να μην ρίχνουν τα μικτά αστικά σκουπίδια στους κάδους ανακύκλωσης οι κάτοικοι και οι παραθεριστές.\nΑν στην ανακύκλωση του Δήμου προστεθεί και η ανακύκλωση των δύο εταιρειών που δραστηριοποιούνται στο αντικείμενο τελικά η ανακύκλωση του νησιού πλησιάζει το 10% επί των παραγόμενων απορριμμάτων. Ας λάβουμε υπόψη μας πως τα παραγόμενα απορρίμματα της Άνδρου σε ετήσια βάση είναι 6800 τόνοι περίπου. Σήμερα ανακυκλώνονται πλέον των 300 τόνων από τον Δήμο Άνδρου και 350 περίπου από ιδιώτες. Επί πλέον στο παιχνίδι της ευαισθητοποίησης και της ανακύκλωσης μπαίνει και το Andros Routes με μια νέα πρωτοβουλία του ιδρύοντας και σχετική εταιρεία. Κάτι για το οποίο έχουμε ήδη γράψει.\nΣτόχος της σημερινής διοίκησης – όπως λέχθηκε - είναι η Άνδρος να ανακυκλώνει ο Δήμος μαζί με τυς ιδιώτες τα επόμενα χρόνια να φτάσουν 20%. Και στη συνέχεια και το 30% ώστε να είναι κοντά στα ζητούμενα για να λειτουργήσει σωστά και ο ΧΥΤΥ που θα κατασκευαστεί.\nΚαθαριότητα και ανακύκλωση συμβαδίζουν χέρι-χέρι...\nΣύμφωνα με στοιχεία του σημερινού συνεργαζόμενου με τον Δήμο εργολάβου η αύξηση που έχει επιτευχθεί από την διοίκηση Λοτσάρη έχει να κάνει με την καλύτερη και τακτικότερη αποκομιδή των συνολικών απορριμμάτων. Μια επιτυχία του σημερινού αντιδημάρχου καθαριότητας Δημήτρη Τηνιακού.\nΌπως εξήγησε ο εργολάβος «με το να αδειάζουν τακτικά οι κάδοι δεν αναγκάζονται οι κάτοικοι και οι παραθεριστές να πετάνε μικτά σκουπίδια στους κάδους ανακύκλωσης καταστρέφοντας την όλη προσπάθεια».\nΚάτι που όπως όλοι ξέρουμε συνέβαινε επί της διοίκησης Σουσούδη όπου η καθαριότητα και η ανακύκλωση πήγαν πίσω. Γιατί στόχος της προηγούμενης διοίκησης δεν ήταν το όποιο έργο, αλλά η ακύρωση του έργου των προηγουμένων. Και βεβαίως με τέτοιους «ευγενείς στόχους» απέτυχε να κάνει η ίδια έργο. Κάτι που αποτυπώνουν και οι παραπάνω αριθμοί…\nΕΝ ΑΝΔΡΩ με επεξηγήσεις\nΑπό τις 7 παραιτήσεις (7 στους 13) μόνο μια-δύο επιστολές εστάλησαν. Αλλά όντως ήταν βουερές όλες παραιτήσεις. Ιδίως αυτές που είχαν την τόλμη να το πάνε μέχρι τέλος και να μην στηρίξουν πάλι Σουσούδη όπως του Κυριάκου Θωμά, της Μαρίας Μαμάης, της Άννας Βολικάς και του Δημήτρη Λάσκαρη. Γιατί οι άλλες, του Ανδρέα Βόσσου, του Χ. Βουραζέρη και του Αντώνη Λάβδα ήταν τζούφιες μιας και στήριξαν το "μαντρί" του Σουσούδη στο τέλος. Όσο για την κυρία από τα μισοβόρεια προάστεια που γράφει για τον Θωμά να θυμίσουμε πως αυτή στήριξε Σουσούδη/Καπάκη! Όλο λόγια ήταν η κυρία! Ενώ ο Θωμάς χωρίς πολλά λόγια πήγε κόντρα στην αποτυχία που εγκατέλειψε παραιτούμενος...\nΣΗΜΕΙΩΣΗ: το σχόλιο εστάλη από αναγνώστη με υπονοούμενα στο όνομα. Σβήσαμε το όνομα με τα υπονοούμενα και το υπογράφουμε εμείς...\n..εκείνες οι αυθόρμητες παραιτήσεις....\nΑξέχαστη έχει μείνει η λεπτομερέστατη επιστολή παραίτησης του κυρίου Θωμά! Τέτοιο ξεκαθάρισμα θέσεων, τέτοια ειλικρίνεια δεν έχουμε ξαναζήσει! Να είσαστε καλά που μας το θυμίσατε το αγόρι.\nΜε την προηγούμενη διοίκηση η κοπτική ραπτική και το ράβε ξήλωνε στην ανακύκλωση, στην ύδρευση, στα έργα υποδομών, στην συντήρηση των οχημάτων, στους διαγωνισμούς, και στα κτιριακά, ήταν με την αλάνθαστη μέθοδο του άρπα κόλα. Εν ριπή οφθαλμού άλλαζαν τους κωδικούς στα χρήματα και ξέμεναν τα κονδύλια και έμενε απλήρωτος κοσμάκης και άφτιαχτα τα έργα...Οι παραιτήσεις που έκαναν πάταγο και οι επιστολές που τις συνόδευαν δεν ξεχνιούνται.\nΓια τα σαραβαλιασμένα εγκαταλελειμμένα αυτοκίνητα χωρίς πινακίδες τα οποία πρέπει να ανακυκλωθούν και είναι ευθύνη του Δήμου θα παραθέσετε κάποια στιγμή στοιχεία? Ή αυτά δεν τα βλέπετε?\nΑν σας είναι εύκολο εσείς που έχετε γνώση του θέματος όπως διαπιστώνουμε μήπως μπορείτε να κάνετε το ρεπορτάζ. Να το γράψετε. Να μας στείλετε και φωτογραφίες. Κι εμείς θα κάνουμε τον κόπο να τα αναρτήσουμε.\nΚι αυτό γιατί στο ΕΝ ΑΝΔΡΩ δεν έχουμε και πολλούς να δουλεύουν. Θα είναι χαρά μας να γράψετε κι εσείς για ένα πρόβλημα που όπως βλέπουμε σας απασχολεί ιδιαίτερα...\nΠεριμένουμε με ανυπομονησία το ρεπορτάζ σας εσείς που τόσα ξέρετε για το θέμα...\nΕκ της ανακύκλωσης\nΔιορθώστε τα νούμερα του Δημου Άνδρου για το 2018. Το σωστό είναι 174,04 τόνοι αντί 300 τόνοι. Επομένως η 5ετία Σουσούδη είναι συνολικά 904,79 τόνοι. Άρα ο Μέσος Όρος είναι 180,96 τόνοι τον χρόνο. Συνεπώς η πτώση είναι 40%!!!!\nΠροχώρα αρχηγέ , τι είναι αυτά που γράφει το Εν Άνδρω, δώσε εντολή για απάντηση στα ζωντανά της ερή μου!!!\n'Ολα αυτά συμβαίνουν εκτός από το Κόρθι .Παλαιοί κάδοι χωρίς καπάκι η χαρά των γάτων.......\nΑνεξάρτητα από τα νούμερα, επι των οποίων άλλοι θα συμφωνήσουν και άλλοι θα διαφωνήσουν, πρέπει να αλλάξει η όλη νοοτροπία των κατοίκων, οι οποίοι (ευτυχώς σε ενα μικρό ποσοστό) συνεχίζουν και πετούν ανεξέλεγκτα ογκώδη αντικείμενα παντού. Συχνά έχουμε δεί σε ρέματα ή δίπλα σε κάδους απορριμάτων πεταμένα στρώματα ύπνου και διάφορα ογκώδη ξύλα, τα οποία κάποιος εναπόθεσε, είτε γιατί θεώρησε σωστό να το πράξει, είτε γιατί δεν βρήκε την κατάλληλη υπηρεσία στον Δήμο να συνεννοηθεί για τα απαραίτητα.\nΣτην όλη αρνητική κατάσταση που επικρατούσε για πολλά χρόνια βέβαια, οφείλεται και το γεγονός της έλλειψης κάδων και καλαθιών απορριμάτων ακόμη και σε κεντρικά μέρη του νησιού. Δεν γίνεται για παράδειγμα στο πλακόστρωτο του Κορθίου και της Χώρας να μην υπάρχουν καλαθάκια ανά κάποια μέτρα, ώστε να πετάει κανείς το ποτήρι του καφέ που ήπιε, το περιτύλιγμα ενός παγωτού ή γλυκού που δοκίμασε περπατώντας ή το πλαστικό απο το μπουκάλι νερού που προμηθεύτηκε για να πιεί. Αν δεν βρεί κοντά του καλαθάκι ή κάδο απορριμάτων που θα πετάξει τα όποια σκουπίδια (ανεξαρτήτως ποσότητας-όγκου) δημιουργησε από κατανάλωσή του?\nΑρχηγέ πάλι θέμα έχουμε μ αυτούς. Βγάλε ανακοίνωση και πες ότι τα δικά μας νούμερα ανακύκλωσης τα είχαμε γράψει κινέζικα και γι αυτό διαβάζονται ανάποδα. Οι 275 τόνοι είναι 572. Τους σκισαμε, δεν το περιμενουνε. Τι σκέφτηκες πάλι αρχηγέ. Δεν είσαι τυχαίος. Κλείνοντας μην ξεχάσεις ότι φταίει το γραφείο τυπου, ο δήμαρχος που είναι χοντρός και ο Κάβουρας που κάθεται στα βοτσαλακια. Τους φαγαμε\nΌλα είναι ένα ψέμα.... ο Σουσουδης ήταν η καλύτερος δήμαρχος.... και ο κ κάμηλος ο καλύτερος εργολάβος ανακύκλωσης.


Καιρός: Οι βροχές και τα χιόνια μένουν, αλλά το θερμόμετρο ανεβαίνει – 24ωρο\nΚαιρός: Οι βροχές και τα χιόνια μένουν, αλλά το θερμόμετρο ανεβαίνει\nΟ καιρός παραμένει άστατος με βροχές και χιόνια στα ορεινά, όμως σε μεγάλο μέρος της χώρας το θερμόμετρο ανεβαίνει.\nΟ καιρός σήμερα Δευτέρα, σύμφωνα με την πρόγνωση της ΕΜΥ:\nΚαιρός: αυξημένες νεφώσεις με ασθενείς βροχές κατά τόπους. Πιθανότητα πρόσκαιρης καταιγίδας στη Χαλκιδική. Ασθενείς χιονοπτώσεις θα σημειωθούν στα ορεινά – ημιορεινά. Βαθμιαία βελτίωση αναμένεται από το μεσημέρι και από τα δυτικά Ανεμοι: μεταβλητοί 3 με 4 μποφόρ. Θερμοκρασια: από 02 έως 11 βαθμούς κελσίου. Στη δυτική Μακεδονία κατά τόπους 3 με 4 βαθμούς χαμηλότερη.\nΚαιρός: αυξημένες νεφώσεις με ασθενείς τοπικές βροχές κατά διαστήματα. Ασθενείς χιονοπτώσεις στα ορεινά και πιθανόν σε ημιορεινές περιοχές της Ηπείρου. Ανεμοι: βορειοδυτικοί 3 με 4 μποφόρ. Θερμοκρασια: από 06 έως 14 βαθμούς κελσίου. Στα βόρεια 4 με 6 βαθμούς χαμηλότερη.\nΚαιρός: λίγες νεφώσεις παροδικά αυξημένες με πιθανότητα για ασθενείς τοπικές βροχές. Ασθενείς χιονοπτώσεις στα ορεινά. Ανεμοι: δυτικοί 3 με 5 μποφόρ. Θερμοκρασια: από 03 έως 16 βαθμούς κελσίου. Στα βόρεια η μεγίστη 2 με 3 βαθμούς χαμηλότερη.\nΚαιρός: αυξημένες νεφώσεις κυρίως στην Κρήτη όπου θα σημειωθούν τοπικές βροχές και λίγα χιόνια στα ορεινά. Anεμού: δυτικοί 3 με 5 μποφόρ. Θερμοκρασια: από 10 έως 16 βαθμούς κελσίου.\nΚαιρός: αυξημένες νεφώσεις με τοπικές βροχές. Ανεμοι: δυτικοί 3 με 5 μποφόρ. Θερμοκρασια: από 12 έως 17 βαθμούς κελσίου. Στα βόρεια 2 με 3 βαθμούς χαμηλότερη.\nΚαιρός: λίγες νεφώσεις. Ανεμοι: δυτικοί 3 με 4 μποφόρ. Θερμοκρασια: από 06 έως 15 βαθμούς κελσίου.\nΚαιρός: αυξημένες νεφώσεις με λίγες βροχές. Βαθμιαία βελτίωση αναμένεται από το απόγευμα Ανεμοι: μεταβλητοί 3 με 4 μποφόρ. Θερμοκρασια: από 05 έως 11 βαθμούς κελσίου.\nΚαιρός: νεφώσεις κατά τόπους αυξημένες με τοπικές βροχές αρχικά στα δυτικά, βαθμιαία στα βόρεια και από το βράδυ στην ανατολική νησιωτική χώρα και την Κρήτη. Σποραδικές καταιγίδες θα εκδηλωθούν στα δυτικά και χιονοπτώσεις στα ορεινά της δυτικής και βόρειας χώρας. Στις υπόλοιπες περιοχές λίγες νεφώσεις που βαθμιαία θα αυξηθούν. Ανεμοι: νότιοι νοτιοδυτικοί 3 με 5 ενισχυμένοι βαθμιαία από τα δυτικά σε 5 με 7 και πιθανώς τοπικά στα νοτιοδυτικά 8 μποφόρ. Θερμοκρασια: χωρίς αξιόλογη μεταβολή. Παγετός κατά τόπους στα βόρεια ηπειρωτικά τις πρωινές ώρες.


«Καλέστε την Αναστασία, είπεν η Παναγία» – 22 Δεκεμβρίου – Μνήμη της Αγίας Αναστασίας της Φαραμακολύτριας « Ι. Ν. «ΜΕΓΑΛΗΣ» ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ\nΑρχική » Πνευματικά Κείμενα » Επίκαιρες Πνευματικές Αναζητήσεις » «Καλέστε την Αναστασία, είπεν η Παναγία» – 22 Δεκεμβρίου – Μνήμη της Αγίας Αναστασίας της Φαραμακολύτριας\n«Καλέστε την Αναστασία, είπεν η Παναγία» – 22 Δεκεμβρίου – Μνήμη της Αγίας Αναστασίας της Φαραμακολύτριας\nΠαραθέτουμε ένα θαύμα της Αγίας Αναστασίας της Φαρμακολύτριας που αναφέρεται σε θεραπεία μαγεμένης κοπέλας και έχει σχέση με το μοναστήρι που ήταν τότε ηγουμένη η Αγία Ειρήνη η Χρυσοβαλάντου, όπως το διηγείται ο πατήρ Χαράλαμπος Βασιλόπουλος (Βίοι Αγίων 89, Η Αγία Αναστασία η Φαρμακολύτρια, σελ. 34 ε.):\nΜια κοπέλα ευγενής και ωραία, πού καταγόταν από την Καππαδοκία, ήταν αρραβωνιασμένη. Έπειτα μετάνοιωσε η νέα και δεν τον ήθελε τον μνηστήρα. Αλλά για να μην την ενοχλεί εκείνος, έφυγε και πήγε στο Μοναστήρι, που ήταν Ηγουμένη η Αγία Ειρήνη η Χρυσοβαλάντου, κοντά στην Κωνσταντινούπολη και εκεί εμόνασεν.\nΟ μνηστήρας της δεν μπορούσε με κανέναν τρόπο να την βγάλει από το Μοναστήρι. Ήταν μεθυσμένος από τον έρωτα. Γι αυτό βρήκε ένα μεγάλο μάγο και του έταξε πολλά χρήματα, αν θα μπορούσε να καταφέρει την νέα με τα μάγια του, να εγκαταλείψει το Μοναστήρι και να γίνει γυναίκα του.\nΟ μάγος εκεί στην Καππαδοκία έκανε τα μάγια του και η γυναίκα βγήκε από τις φρένες της. Γύριζε όλο το Μοναστήρι και φώναζε τον μνηστήρα με το όνομά του. Ορκιζόταν δε, ότι εάν δεν της ανοίξουν την πόρτα να πάει να τον βρει θα πνιγόταν. Η Οσία Ειρήνη η Χρυσοβαλάντου, η Ηγουμένη, την έβλεπε σ αυτήν την κατάσταση, έκλαιγε και έλεγε:·\n– Αλλοίμονο σε μένα την αθλία, διότι διά την αμέλειαν των βοσκών αρπάζουν οι λύκοι τα πρόβατα. Αλλά, πονηρέ διάβολε, άδικα κοπιάζεις. Ο Χριστός δεν θα σε αφήσει να καταπιείς την αμνάδα μου.\nΤότε συγκέντρωσε όλη την αδελφότητα και τις δίδαξε να φυλάγωνται από τις πανουργίες του δαίμονος. Διέταξε κατόπιν να νηστέψουν όλες όλη την εβδομάδα και να προσεύχωνται. Να κάμνουν δε διά την πάσχουσαν αδελφήν, κάθε μέρα χίλιες μετάνοιες. Έτσι προσευχόταν η κάθε μία στο κελλί της.\nΤην τρίτη νύχτα βλέπει η Αγία Ειρήνη εκεί πού προσευχόταν, τα μεσάνυχτα, μπροστά της τον Μέγαν Βασίλειον, που της είπε:\n-Γιατί μάς ονειδίζεις Ειρήνη, ότι αφήνομε και γίνονται στην πατρίδα μας τα φοβερά και ανόσια μάγια; ῞Όταν ξημερώσει, πάρε την άρρωστη μαθήτριά σου και να την πάς εις τας Βλαχέρνας. Εκεί θα έλθει να την θεραπεύσει η Μήτηρ του Δεσπότου Χριστού, που έχει τί δύναμη.\nΟ Άγιος αμέσως έγινε άφαντος. Η Αγία πήρε την πάσχουσα και δύο αδελφές, τις εναρετώτερες, και πήγε στον Ναό των Βλαχερνών. Εκεί προσευχόταν όλη την ημέρα με δάκρυα. Το μεσονύκτιον όμως από τον κόπον αποκοιμήθηκαν.\nΤότε βλέπει στον ύπνο της η Αγία πολύ λαό, που ετοίμαζαν τούς δρόμους. Ήταν χρυσοφορεμένοι, ολόφωτοι και ραντίζανε με ευωδέστατα άνθη και εθυμίαζαν. Η Αγία τους ρώτησε, γιατί έκαμναν τόση ετοιμασία. Εκείνοι αποκρίθηκαν:\n– Η Μήτηρ του Θεού έρχεται. Ετοιμάσου και συ ν’αξιωθείς να την προσκυνήσεις.\nΤότε έφτασε η Παντάνασσα. Την ακολουθούσε πλήθος αμέτρητο αστραπηφόρων, το δε θείο και σεβάσμιο πρόσωπό της έχυνε τόση λάμψη, που δεν μπορούσε να το βλέπει άνθρωπος. Όταν είδε όλους τους εκεί αρρώστους η Παναγία, ήλθε και στην άρρωστη μαθήτρια της Ειρήνης. Η Ηγουμένη πέφτει στα πόδια της Παναγίας φοβισμένη και έντρομη. Άκουσε όμως ότι η Θεοτόκος φώναξε το Μέγαν Βασίλειον και τον ερώτησεν για την Ειρήνη, τι χρειαζόταν. Εκείνος της εξέθεσεν όλη την υπόθεση της νέας.\n– Καλέστε την Αναστασία, είπεν η Παναγία.\nΗ Αγία Αναστασία η Φαρμακολύτρια έφθασε αμέσως. Τότε η Θεοτόκος της είπε:\n– Πηγαίνετε στην Καισάρεια με τον Βασίλειο, εξετάστε με επιμέλεια και να θεραπεύσετε αυτήν των κόρη της, διότι σε σένα ο Υιός και Θεός μου χάρισε αυτήν την χάριν.\nΚατόπιν προσκύνησαν την Παναγία η Αγία Αναστασία και ο Μέγας Βασίλειος και ανεχώρησαν εσπευσμένως να εκτελέσουν την εντολή. Άκουσε δε και η Οσία Ηγουμένη μια φωνή, που της έλεγε·:\n– Πήγαινε στο Μοναστήρι σου, εκεί θα θεραπευθεί.\nΌταν η Χρυσοβαλάντου ξύπνησε, φανέρωσε και στις άλλες μοναχές το όραμα και ανεχώρησαν χαρούμενες. Ήταν Παρασκευή και την ώρα του Εσπερινού μαζεύτηκαν όλες στο Ναό. Η οσία τους διηγήθηκε την οπτασία και τις διέταξε να σηκώσουν μάτια και χέρια στον Ουρανό και να λέγουν από την καρδιά τους το «Κύριε ελέησον».\nΈπειτα από πολλή ώρα προσευχής με δάκρυα, φάνηκαν στον αέρα πετώντας η Αναστασία η Φαρμακολύτρια και ο Μέγας Βασίλειος, ο οποίος της είπε:\n– Άπλωσε, Ειρήνη, τα χέρια σου. Δέξου αυτά και μη μας ονειδίζεις άδικα.\nΑυτό της το είπε, διότι η Οσία Χρυσοβαλάντου προσευχόταν στην εικόνα του και του έλεγε να διώξει τους Μάγους από την Καισάρεια. Άπλωσε τότε τα χέρια της και πήρε ένα δέμα, που ερχόταν από τον αέρα και τω οποίον εζύγιζε τρεις λίτρες.\nΌταν όμως το έλυσε, βρήκαν μέσα διάφορα μαγικά· σπάγγους, τρίχες, μολύβια, δεσίματα και γραμμένα ονόματα δαιμόνων, ιδιαιτέρως όμως είχαν δύο μικρά αγαλματάκια από μολύβι. Το ένα ήτο του ανδρός το ομοίωμα και το άλλο της μοναχής. Οι μοναχές εθαύμασαν και όλη την νύχτα ευχαριστούσαν την Θεοτόκον.\nΤο πρωί έστειλε η Ηγουμένη στις Βλαχέρνες δύο μοναχές και την πάσχουσαν. Έδωσε συγχρόνως εις αυτές και τα προαναφερθέντα μαγικά, καθώς και λάδι με πρόσφορον, για να λειτουργήσει ο Προσμονάριος.\nΑυτός μετά την θείαν Λειτουργίαν έχρισε την άρρωστη από το λάδι της κανδήλας. Έπειτα έβαλε τα μαγικά επάνω στα αναμμένα κάρβουνα. Την ώρα δε που καιγόταν εκείνα, λύνονταν και τα αόρατα δεσμά της μοναχής. Ήλθε τότε στο μυαλό της καώ δόξαζε τον Θεόν, που την απάλλαξε.\nΌταν όμως διαλύθηκαν τελείως τα μολυβένια αγάλματα, έβγαιναν φωνές μεγάλες από τα κάρβουνα, όπως κάνουν οι χοίροι, όταν τούς σφάζουν.\nΌσοι ήσαν παρόντες και έβλεπαν και άκουγαν αυτά, φύγανε έντρομοι, δοξάζοντες τον Θεόν, που κάμνει τέτοια θαυμάσια. Κατόπιν επέστρεψαν οι μοναχές στο Μοναστήρι και διηγόνταν στις άλλες τα συμβάντα.\n«ΙΕΡΑ ΠΑΤΡΙΑΡΧΙΚΗ ΚΑΙ ΣΤΑΥΡΟΠΗΓΙΑΚΗ ΜΟΝΗ ΤΗΣ ΑΓΙΑΣ ΑΝΑΣΤΑΣΙΑΣ ΤΗΣ ΦΑΡΜΑΚΟΛΥΤΡΙΑΣ.ΕΝΑΣ ΑΓΙΟΒΑΔΙΣΤΟΣ ΤΟΠΟΣ ΤΗΣ ΜΑΚΕΔΟΝΙΑΣ»\nτου ΜΗΤΡΟΠΟΛΙΤΟΥ ΜΙΛΗΤΟΥ ΑΠΟΣΤΟΛΟΥ ΗΓΟΥΜΕΝΟΥ»\nΕτικέτες: ΑΓΙΑ ΑΝΑΣΤΑΣΙΑ ΦΑΡΜΑΚΟΛΥΤΡΙΑ\nBy Ι.Ν ΜΕΓΑΛΗΣ ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ in Επίκαιρες Πνευματικές Αναζητήσεις on 22 Δεκ. 2020 .\n← Και όπως έψελνα, ήλθαν όλα αυτά τα πουλιά και έψελναν και αυτά μαζί μου! Γιορτάζουν κι αυτά τη γέννηση του Θεανθρώπου\tΜΙΚΡΗ ΑΓΡΥΠΝΙΑ ΜΕ ΤΙΣ ΩΡΕΣ ΧΡΙΣΤΟΥΓΕΝΝΩΝ →